Trump:A caan tang mi cu’Federal nih thihdan an pek thluamah cang a poi ko. – Lai Lungrawn Post\nWhite House i President Trump a caan a tangmi chungah a cozah nih thongtla thihdaan peknak pehtlai thluahmah in a tuah.President karlak rian i chawn caan chungah thihdaan peknak tuah lo in kum 130 chung phung an hman mi pah chih riangmangin, January 20 i President-elect Biden official tein president namhnenhnak puai an tuah hlan ah thongtla 5 thihdaan pek dingin timhlamhnak an ngei.\nAn 5 ning hna i thah an si tak ko ah cun, Trump hi kum 100 chung i US president vialte lakah thihdaan a pebik mi president a si cang lai. Tu kum July hnu in minung 13 thihdaan peknak a tawlrel lai, tinak a si.Minung 5 thah ding an ti mi cu tutan zarh in an thok cang. Terre Haute, Indiana thonginn ah a tlami kum 40 minung Bernard hi 5 lakah an thah hmsabikmi pa a si. Dec. 11 chunhnu ah khan kum 56 minung Alfred Bourgeois zong thah a si ve.\nKan Justice Department nih a umciami law kan cawisan caah a si, tiin AG W. Barr nih a chim. Biden office luh ai duhnak dingah zarh tlawnpal te lawng a si ko bu i, a tu bantuk thihdaan peknak an kalpi mi hi thinphang a si, tiin micheu nih an ti.A tu bantuk tuahsernak hi phung lengah a ummi a si i, hleihluattuk bia a si, tiin non-partisan Death Penalty Information Center ah research director Ngozi Ndulue nih a chim.Trump nih a taangmi caan ai ngeihmi chung i thihdaan peknak pehtlai in a kalpimi pehtlaiin theih na duhmi cu a tanglei bang hin a si\n𝐔𝐒 𝐢 𝐚 𝐭𝐮 𝐥𝐢𝐨 𝐩𝐨𝐥𝐢𝐜𝐲 𝐡𝐢 𝐳𝐞𝐢𝐝𝐚𝐡 𝐚 𝐬𝐢?\n1988 ah khan US Supreme Court (SC) nih federal death penalty (thihdaan tatnak) a remhsiam cang bangin, national asiloah federal cozah nih thihdaan a pek hi a um sitsai ti lo. Trump office a luh hlan ah khan federal nih an thahmi hna hi 3 te lawng an si.An 3 ningtein cun Republican President G. W. Bush nih a thahter mi hna an si, cu lio i an thahmi lakah Oklahoma City i federal building bomb a puahtu Timothy McVeigh zong ai tel. 2003 hnu thokin federal lei nih thiongtla an thahmi a um ti lo.\nUS states pawl nih anmah le state chung thongtla pawl thihdaan pek an pehzulh i, nikum i thongtla an thahmi dihlak hi minung 22 an si. State level in thongtla thahnak an tuahmi zong hi zohdawhlo ngai a si.Thihdaan pek taimai hi cu hrawh ah a tha ko, tiin duhnak a langhtertu an karh chinchin cang i, the majority nih thongtla an that ti lo, asiloah thah lo dingin khamnak a tuah hi kum 10 lengkai a si cang.\nPopular opinion an laakmi zongah thihdaan pek an duhlo zia a lang. Kum 30 chung survey an tuah hnu ah, 2019 Nov. ah khan Gallup poll nih a langhter mi cu, American mipi lakin 60% nih cun thongtla pawl hi thihdaan pek ti lo in, an chanchung thonginn tu ah umter dingin, an duhnak an langhter.Thongtla thihdaan pek mipi nih an dirkamhnak hmual hi kum 10 niam (a decade low) in a tla, tiah Ms Ndului nih a chim.Cun, thihdaan an pek ning (method) kong zongah buainak a um. Thihsii an ronh hna kongah le kum 10 chung biaceihzungah tazacuainak an tuah ruang i an lioheumi vialte kong ah buainak a um.\n𝐓𝐫𝐮𝐦𝐩 𝐚 𝐜𝐨𝐳𝐚𝐡 𝐧𝐢𝐡 𝐳𝐞𝐢𝐝𝐚𝐡 𝐚 𝐭𝐮𝐚𝐡?\nTuah bal a si theng ti lo pin ah, mipi duhnak zong a si ti lo nain, minung 5 thah an timh hna nak kong 2019 July ah khan Mr Barr nih thawngthanhnak a tuah.Thihdaan pek dingin Congress nih nawl an pekmi a si. Justice Department zong nih law kan cawisan bia a si – kan justice system nih an cung i dantatnak a khiah bantuktein a takin tuah hi thah a tong dingmi hna le an chungkhar hna cungah tuanvo kan ngeihmi pakhat a si,” tiin US top legal official pakhat nih a chim.\nThah dingin an thimmi thongtla pawl hi lainawng, asiloah tar le hngakchia a tlaihhremtu an si hna, tiah Mr Barr nih a chim.A tu bantuk karhlannak a tuahmi kongah top Democrats le human rights group pawl sinin soisel an tong ngaingai.Thihdaan peknak hi phung lonh in daatnaknak kalpi bantuk ah kan ruah i, hihi cu a liamcia kum 10 lio tein khan rak hrawh diam cang ding khi a si,” tiin NCAAP Legal Defense Fund ah policy director Lisa Cylar Barrett nih a chim.\nThongtla mi lakah thah dingin thimhlei mi an ngeih hrimhrim mi nih hin politic kheel in an kalpi, ti a langhter.\nThaal lio i miphun kongah duhlonak biataktein an kalpi lio ah khan a hmasabik thah dingmi cazin an tuah i, an dihlakin vunraang lawngte an si. A trip hnihnak i thah dingin cazin an laakmi thongtla 5 lakah 4 hi African American an si.Hihi thil ai tongkheng sualmi ah kei cu ka ruat bak lo. Thaal lio i miphun kong i duhlonak biatak tein ram pumpi cuul in an kalpi lio vial ah khan minak pakhat te hmanh thah dingah an i tel hraw lo, tiah Ms Ndulue nih a chim.Thihdaan an pek daan hi minung zoh in an kalpi, ti a lang, tiah research an tuahmi nih a hmuhning a langhter.“US pumpi huap in biachahnak an tuahmi pakhat hnu pakhat zohfelnak kan tuah cikcek hnu i thil pakhat a ummi cu, thihdaan pek na si lai maw si lai lo dah, timi cu zei miphun na si mi nih lai a rel, ti hi a lang, tiah a chim.\n𝐀 𝐭𝐮 𝐚𝐡 𝐳𝐞𝐢𝐝𝐚𝐡 𝐚 𝐜𝐚𝐧𝐠 𝐜𝐮𝐚𝐡𝐦𝐚𝐡?\nNithla an tuk ningtein Alfred hi thah a si tak ko ah cun, 2020 i thongtla an thahmi hi 10 an phan lai i, cucu chanthar US tuanbia chungah kum khat chung i thongtla thahnak a tambik a si lai.\n“Kum khat chung i thongtla 10 thah a si kum theih kan duh a si ah cun 1896 kum kan kir hnawh a hau lai,” tiin Ndulue nih a chim.President rian i chawn salailing i a tu bantuk i Trump a cozah nih thongtla thatnak a kalpi mi hi kum 100 chungah avoikhatnak a si.A tum dingmi president paoh nih hin cun buaktlak in a chawngtu pawl hi nikhua an tlaiter tawn hna i, anmah tein lam an sialter tawn hna.\nThongtla thahnak kan tuahmi hi law ningtein a si ko. Cucaah, JD ka chuahtaak hlan ah thongtla tamdeuh in thah an si rih lai, tiin Barr nih Associated Press ah a chim.“Thihdaan peknak khamkhawhnak lam cu thihdaan peknak law remh lawng hi a si. Asinain, kham dingin phungtlaitu pawl nan nawl hna a si ah cun, cu bang cun tuah ding a si ko hnga,” tiin Barr nih a chim.Biden belte nih cun thihdaan peknak phung hi a donghter lai, tiin a ti caah, Barr nih a chimmi maw, asiloah a zeideuh hi dek thim ding a si hnga. Thil buai ngai cu a si.\nBernard thah a si nak a ruang cu, 1999 lio (kum 18 lawng a si lio) ah khan lai a nawng, minung a fir hna caah a si i, kum 70 chungah cozah nih thongtla an thahmi vialte lakah kum no bik a si.Hi kongah minung 5 an taang rih i, Bernard zong kha thah lo dingin amah a dirkamhtu US attorney pakhat nih a duhnak a langhter bal.Kim Kardashian zong nih Twitter in Trump sinah direct in nawlnak a tuahpiak.\n𝐓𝐡𝐢𝐡𝐝𝐚𝐚𝐧 𝐩𝐞𝐤 𝐤𝐨𝐧𝐠 𝐢 𝐁𝐢𝐝𝐞𝐧 𝐚 𝐩𝐨𝐥𝐢𝐜𝐲 𝐡𝐢 𝐳𝐞𝐢𝐝𝐚𝐡 𝐚 𝐬𝐢?\nTrump hi cu thihdaan pek a tleihchan pengtu le a aupi pengtu a si. Biden team hi cu a lettaling an si.\nA bikin, thihdaan pek kong a duh lo biktu hi Vice President-elect Harris hi a si. San Francisco District Attorney ca i 2003 lio i campaign a tuah lio zongah khan thihdaan peknak ralchanh in a dir. Cu lio ah cun, duty a ciah lio ah kum 29 police officer a thattu pa thihdaan pek dingin bia a pau duh lo caah a party chung minung lila zong nih an rak soisel ngai.\nPresident-elect i a record hi cu a punghman lo ngai. Biden nih 1994 lio i crime bill a chuahpi nih federal crimes 60 tiang in a karhter i, minung pakhat le bang cu thihdaan pek ding dirhmun a rak phan bal. Cu hna lakah a cheu cu nihin i thihdaan pek dingin bia an khiahmi hna ah an i tel. A tu belte ah cun, federal nih thongtla thihdaan an peknak phung hrawhpiak dih i, state kip zong nih an hrawh ve nak lai, thazaang pek dingin bia ai kam cang.1973 hnu in thihdaan a tat ko cang nain ngaihthiam than a si mi thongtla hi 160 an phaan cang, tiah Biden team nih an chim. US attorney general caah Biden nih minung ai thim chom te lai.\n𝐓𝐡𝐢𝐡𝐝𝐚𝐚𝐧 𝐩𝐞𝐤 𝐝𝐢𝐧𝐠𝐦𝐢 𝐭𝐡𝐨𝐧𝐠𝐭𝐥𝐚 𝐩𝐚𝐰𝐥\n𝐀𝐥𝐟𝐫𝐞𝐝 𝐁𝐨𝐮𝐫𝐠𝐞𝐨𝐢𝐬– kum 2 hngakchianute thi lakin a ramh a vuak. Dec.11 ah thah a si. Tuan i an thah lo nak cu, thluak tlau mi a si, tiin a sihning pawl nih an chim caah a si. Asinain, Oct. ah khan cu bia cu an hnonpiak hna.𝐋𝐢𝐬𝐚 𝐌𝐨𝐧𝐭𝐠𝐨𝐦𝐞𝐫𝐲– Missouri ah naupawi lio nutung a tlaih i a paw a zei i nau a chuahpiak hnu ah a thah. Jan. 12 ah thah ding a si ve. A hngakchiat lio tein tukveltukmi a si caah a thluak ai rawkmi a si, tiin a sihni pawl nih an chim. Hi nu hi 1953 hnu in federal nih thihdaan an pek hmasabimi nunau a si lai.\n𝐂𝐨𝐫𝐲 𝐉𝐨𝐡𝐧𝐬𝐨𝐧– Virginia, Richmond ah amah he drug a tuahti mi minung 7 a thah hna. A hngakchiat lio tein serhsatmi a si caah a thluak a tlinglo mi a si, tiin a sihni nih an chim. Jan. 14 ah thah ding a si ve.\n𝐃𝐮𝐬𝐭𝐢𝐧 𝐉𝐨𝐡𝐧 𝐇𝐢𝐠𝐠𝐬- Washington DC area ah nunau 3 fir an ton hnu i thah an si mi kongah a si. Amah nih hin cun a that hna lo nain, that dingin Willis Haynes a fialtu a si. Jan. 15 ah that ve ding a si.Chelsea


India Ambassador Vikram Misri Le Hakha Khuami Ton Biaruahnak - THE CHINLAND POST\nIndia Ambassador Vikram Misri Le Hakha Khuami Ton Biaruahnak\nEditor| 2018 November 21| India nih Ramkomh Kawlram ah palai an thlahmi a sang bik Ambassador Vikram Misri le Consul General Dr. Kumar Paraveen cu Chin ramkulh khualipi Hakha, 2018 November 20 ah an phan.\nTutan, India bawi nih Chin ramkulh an tlawn hi cozah le cozah pehtlaihnak in phungning tein tlawnnak (official visit) a si. Nain, cozah lutlai le nawlngeitu he an i ton hlan ah, khuami chung in Khuanu/pa, zatlang phu, nu phu, mino phu le media tbk. phu he tonnak an ngei hmasa. Cu tonnak cu; Chin Center for Peace and Reconciliation (CCPR) le Hakha Khuanu Khuapa tawlrelnak in The Chinland Post zung ah 2018 Nov. 20 zaan sml. 7:00 in 8:30 tiang ton biaruahnak an ngei.\nIndia Ambassador Vikram Misri\nTimhning bantukte in India lei Khuallian an hun phanh cangka in Hakha khuanu/pa in chungtuan -1 Pu Ral Kham nih donnak bia a chim.\n“Hi bantuk khuakik zaandai a thawk cang hnu ah siaherhnak he Chinram na hun kan tlawn caah kan i lawm tuk i, hmailei kar kan hlannak dingmi lamthluan ah India cozah nih nan kan tlangtlak lai i, nan kan bawmh lai timi zumhnak le ruahchannak zong kan ngei” tiah donnak chim pah in, Pu Ral Kham nih cun a thawk hnu ah Ambassador Vikram nih a siaherhmi chim hmasanak a hun ngeih.\nA bik in a chimmi chung ah, India cozah nih Ramkomh Kawlram pi huap in rian a tuan cangmi tuan ding in timhtuahnak a ngeihmi tbk. pawl fakpi in a chim. A bik in, India cozah nih Kawlram he a luan ciami kum 4 ah hnatlaknak an ngeih cangnak, a tuhi a kum 4nk ah kal an timhtuah cuahmah lio a sinak pawl zong fiangte in a langhter. Cu chung ah, India cozah nih Chin ramkulh ah a tuahmi tete biapi in a hun chim. India le Kawlram pehtliahnak ah biapimi hmun a simi Chin ramkulh ah zalongte in pehtlaihnak le tlawnkainak a um khawhnak hnga Rih-Zokhawthar ramri phungning tein hun a si cangnak, Passport le visa ngeimi paoh nih India tlawnnak ah hman a si khawh cangnak tbk. a chim.\nCun, Mizoram le Chinram pehtlaihnak ah Saisihchuak Lam in chawlehnak lampi ser an timhnak zong a chim. Culawng silo in, Rih-Tedim lam zong a thar in an zohthan i, lam thar pemh ding in timhtuah a si cangnak tbk. zong a langhter. Nain, Chin ramkulh le ramkomh cozah tlamtlinlonak ruang ah a luan ciami kum 3 chung ah hnatlak cangmi a si ko nain, nihin tiang an thawk khawhlonak zong a langhter chih.\nIndia Ambassador le Hakha khuami tonbiaruahnak ngeih lio\nA hleikhun in a chimmi lakah, Kaladan Multi Modal Transit Project an tuahmi le Ramri pehtlaihnak ‘Na Ta La’ he naihniam tein rian an tuannak pawl an si. India ram Calcutta in Sittwe ah Tilawng nganmi le Sittwe in Kaladan ah Tilawng dinhhmun an sermi in Zorinpui, Mizoram ah fawite in tlunkal khawh a sinak ding kong siseh chawleh a fawi deuhnak ding zong fakpi in a langhter.\nAmbassador Vikram nih biachimnak a ngeih dih in, Khuanu/pa nih Hakha caah biapimi halnak an tuah ve. Cuchung in, India Ambassador nih lehnak a tuahmi cu;\n1. Hakha khua hmunthur fimtawlnak kong le\n2. Hakha khua tipeknak ah herhmi motor kong an si. Hmunthur hlonhnak kong ahcun, tha tein le felfai tein zohfelnak tuah hmasa a hau lai. Mah bel, Dinti phorhnak motor hi cu cozah sin hallo in, cozah silomi phu NGOs/INGOs pawl sin ah hal khawh dingmi a si tiah a leh. Cun, a dangdang khuanu/pa nih an halmi kong he pehtlaih in, felfai tein halnakca (proposal) rak tial u law, kanmah Embassy asilole nan cozah (Chin ramkulh cozah) rak pe hna ulaw tha tein kan zohti hna lai tiah lehnak a tuah.\nA dang meeting ah aa telmi nih an halmi chung in, India Embassy Yangon nih Nu pawl thanchonak a tuahmi a um maw tiah hal tikah, Chin ramkulh caah ah cun, a um lo. Asinain, India ah hrambunhmi NUBU nih rampi huap in an tuahmi a um. Duhsah tein tuah ding ah timhtuahnak kan ngei ko. Nanmah nih nan duhnak fakpi in rak langhter u tiah Ambassador nih a leh.\nMeeting kaimi chung in an halmi fak ngai in a lehmi lakah, Kaladan Project an riantuan ning kong le Na Ta La ah bawmhnak an pekmi kong aa tel. Kaladan Project hi kan si khawh chung in tha bik in kan i zuam ko. A taktak ahcun, Vawlei chuhmi buainak, Thlahlawh peklonak kong buainak tbk., pawl hi kanmah India cozah rian a si lo. India cozah nih Company sin ah rian an pekmi hna a si. Thlahlawh kong ah India cozah rian a si tilo, Company rian a si. Cun, Vawlei le hmunhma chuhmi kong buainak he pehtlai in, kan hnatlaknak ah aa telmi cu Kawlram cozah (Chin ramkulh cozah) nih liamh dingmi a si. A taktak ahcun, kanmah rian a silo, asinain, poipang a um a si ahcun, kan sin ah rak chim u, kan si khawh tawk in cawlcangh le a tha bik in tuan kan i zuam ko lai a ti.\n“Ramri le Tlangcung hmunhma ah ummi ‘Na Ta La’ cu Kawl Buddha biaknak lawng a karhtertu pei an si ko cu, zeiruang ah dah nan bawmh hna timi kong he pehtlai in, Na Ta La kan bawmhmi hi kanmah nih kan bawmhnak kan tangka a hnuzuldawi kan i tim lo. Kan bawmhmi hna chung ahhin, Na Ta La Sianginn aa tel ka ti tikah, a hlun cangmi remhnak tbk. zong a si kho. Cun, Na Ta La sianginn lawng siloin, Lam le sul, khuate sii-inn tbk. pawl zong aa tel tikah, Ram hnih cozah hnatlaknak in bawmhmi a si” tiah Ambassador Vikram nih lehnak a tuah.\nCun, “Thantlang peng in Paletwa ah kalnak hi India tan ahcun tawite kal khawh a sinak kong ah, India palpah in kal khawh a si lai maw timi kong ah, mipi nih halnak le herhnak a um paoh ahcun, pehtlaihnak cu on thluahmah le hun thluahmah a si ko lai. Atu zong ah, Chin ramkulh le Mizoram kan i pehtlaihnak a simi Tiva paohpaoh ah, pehtliahnak tete on ding in timhtuahnak kan ngei ko. Nan cozah he kan iruah cuahmah lio a si” tiah a chimchap.\nIndia cozah nihhin Chin miphun nih rianthiamnak, fimthiam cawnnak he pehtlaihmi sianginn (vocational training center) tuahpiak khawhnak lam a um maw timi kong ah hitin a leh.\n“Nan duh a si ahcun, nanmah cozah nih a duhnak a langhter a hau, hmunhma an pek a hau. Cun, zei bantuk dah a tha lai timi hi fiangte in hlathlainak tuah dih hnu ah, halnakca (proposal) tuah a hau hnga. A dangdang nan chimmi chung in, India ram ah zeitindah Chin miphun sianginn an kai khawh ve lai timi kong he pehtlai in, kan fimcawnnak ningcang aa lawhlo ruang hin a har bia a si. Atuhi, nan fim cawnnak phungphai nan remh cuahmah lio a si tiah ka theih. Nan remh dih i, Tang 12 tiang cawnnak nan hman cangka in, Scholarship cu minung 500-1000 cu kum fatin pek an si peng ko lai timi cu kan kamh ngam hna. A tu zong ah, caan tawi cawnnak tete cu kan on ko, kum 1 ah minung 300-400 karlak an kal peng ko. Cucu, kum fatin Chief Minister sin ah thawng kan rak thanh ko. Chief Minister nih lungtlinpinak cakuat a tial i, a rak in thlah hna a si ahcun, cawntawi cawnnak a simi zarhhnih tluk in thla 9 tiang ah atu zong nan kal kho ko tiah fianternak a tuah chih.\nIndia cozah nih thiltuahmi cu a tam ngaingai cang. A bik in, Chin ramkulh chung ah a tuahmi Kaladan Project cu India cozah nih Kawlram ah tangka tampi a hmanmi a si. Nain, mizapi sin ah tha tein fianternak zong a um lo. Sianginn kainak, caantawi scholarship le training pawl zong cozah sin in thawngthanh le cozah hnatlaknak a herh tikah zapi zaaraan caah ngah a fawi lomi dirhmun a phan. A hleikhun in, India cozah tangka hmang in, ‘Na Ta La Sianginn’ ah fimcawnnak bawmchannak an tuahmi kong ah, Mizapi zong nih Kawl biaknak an karhternak a si timi hi kan i fian a herh. Cun, India cozah lawng silo in, vawlei cung ramkip cozah nih Chin ramkulh an rak tlawn i, cozah an ton tikah, cozah nih zeidah an tuah hnik timi zong mizapi sin ah fianternak a tuah dingmi hi a biapi tukmi a si.\nNovember 21 chun ah Chin National Front (CNF) he a dangte in siseh, Chin ramkulh Chief Minister le Chinram cozah bu he a dangte in ton biaruahnak an ngei kho tiah kan theih.\nPrevious Editorial: Laimi Nuva Catial An Karh, Zulhphung An Nganh Sual Maw?\nNext Hakha Ah Zatlang Bu Nih ‘Kawl Titoih Puai’ Zeitin An Rak Doh


Steel Cutting Chop Saw Blades Metal Cutting Miter Saw Blade Steel Miter Saw Circular Saw Blade Expert For Steel Stainless Steel Metal Cutting Miter Saw Blade Metal Cutting Chop Saws Metal Chop Saw Aioinfo Metal Cutting Chop Saws Metal Cutting Chop Saw – bestnoisecancellingheadphones.info\nsteel cutting chop saw blades metal cutting miter saw blade steel miter saw circular saw blade expert for steel stainless steel metal cutting miter saw blade metal cutting chop saws metal chop saw aioinfo metal cutting chop saws metal cutting chop saw.\nstainless steel cutting chop saw blade,14 inch abrasive metal cutting chop saw blades,evosaw355 355mm steel cutting chop saw & blade,evosaw380 15 steel cutting chop saw & blade,dewalt metal cutting chop saw blades,14 metal cutting chop saw blades,10 inch metal cutting chop saw blades,carbide metal cutting chop saw blades,steel cutting chop saw blades, metal cutting blades for chop saw combination saw blade metal metal cutting blades for chop saw instant workable finish metal cutting blades for chop saws , how to change a metal chop saw blade step by step tutorial metal cutting saw blade.\nPosted on 10/15/2019 11:02:09 am Full size steel-cutting-chop-saw-blades-metal-cutting-miter-saw-blade-steel-miter-saw-circular-saw-blade-expert-for-steel-stainless-steel-metal-cutting-miter-saw-blade-metal-cutting-chop-saws.jpg


Breaking News; Bungtla Electric Sehzung Bomb in an Puah – The Cherry Par\nBreaking News; Bungtla Electric Sehzung Bomb in an Puah\nPeter Thian Bawm Sang Telh in Minung 3 Kalay Thonginn ah an Kalpi Hna. Hakha SAC ralhrang nih an rak tlaihmi hna CDM palik pahnih le Peter Thian Bawm Sang cu nihin zaanlei sml 3:45 hrawng ah Helicopter in Kalay thonginn ah an kuat hna, tiah chungkhar sin in thawngpang kan theih.\nPeter Thian Bawm Sang hi aluancia March 8 ah khan Laipawnglung ah an ra tlaih i pohma 505 (a) in taza an rak cuai hnu ah kum 3 thongthlak ding in bia an rak chiahpiakmi a si. Peter Thain Bawm Sang hi District biaceih zung ah biaceihnak tuahpiak nolh ding in chungkhar nih an hal (appeal/အယူခံ) i, biaceih nolh ding in nicaan zong an khiah cang ko nain nihin ah Kalay lei ah an kalpi diam hi a si.\n”Ta Sang cu kum 3 thongthlak ding in bia an chah ciami a si. Mah kha District biaceih zung ah biaceih nolh ding in kan luh lio a si i, October 8 khi biaceih zung kal ding a kan timi a si. Asianin, tu zaanlei ah khan Helicopter in Kalay lei ah an kalpi an ti,” tiah Peter Thian Bawm Sang chungkhar nih The Chin Journal ah an chim.\nAsinain, kan hngah rih. Gate ah COVID-19 an check dih hnu, an kalpi lio ah a lang in kan hmuh i kan kut lawng kan zah ta manh,” tiah a chim chap. Peter Thian Bawm Sang hi Yangon ah a ummi a si i, sianginn a dih hnu ah Hakha ah rian a ttuanmi a si. SAC nih ram uknak an chuh hnu, kan Laitlang chung tlaih a tong hmasami hna lak ah aa telmi a si. Credit: The Chin Journal\n← Update; PDF-Kalay, CNDF Le Ralhrang Kahdohnak Thawngthanh\nRalkap nih thihlak in an kahmi Pu Ral Tu Tangka Sing 10 an lakpiak! →


Ralkap nih thahrum hmang in uknak hramhram in lak timh ruang ah ram a rawk mi an um len. – Hakha Cherry\nRalkap nih thahrum hmang in uknak hramhram in lak timh ruang ah ram a rawk mi an um len.\nFail coup and its consequence.Hlawhtling lomi Uknak chuh.Ralkap nih thahrum hmang in uknak hramhram in lak timh ruang ah ram a rawk mi an um len.\nVawlei cung ah a tthawngbik mi USSR, Union of Soviet Socialist Republic pi kha an mah communist party chung in Conservative pawl nih ralkap he ibawm in 1991 ah uknak lak an rak timh. An la kho lo. A hrulh I vawlei cung ram nganbik le ram tthawng bik USSR pi cu ram 15 ah ai cheu.\nCu hlan 1979 ah Afghanistan ram ah Communist pawl nih uknak hramhram in an rak lak. Cu communist uknak lak a tim tu cu USSR nih a rak bawmh hna.\nUSSR nih ralkap thong sawmthum (30000) fai a rak thlah. USSR le communist uknak lak aitim mi hna nih Khuapi deuh le lampi (highway and infrastructure) pawl kan control khawh ah cun communist pawl nih cozah ttha te in kan ser khawh lai tiah an iruah.\nKhatlei kam ah Mujahedin timi muslim (tlangcung hriamtlai tiah kan ti ko lai, zapi lung fian nak in) hriam tlai pawl nih an mah le state le khua ram hoih cio in an rak I veng I communist cozah ralkap le USSR ralkap pawl lut kho lo in an tuah hna.\nCommunist uknak lak tim tu (cozah) ralkap le USSR ralkap nih khuapi le lam pawl an control ko na in 80% khuate lei cu Majahedin hriam tlai pawl nih an control.\nKhuate le State pawl an va kal poh ah Mujahedin pawl nih an rak ambush, an rak kah lengmang hna caah zeiti hmanh in khuate lei ah an cozah sinak power a phan kho lo. Ahnu ah USSR nih vanlawng le helicopter hmang in khuate lei cu heh tiah an kah hna.\nMujahedin hriamtlai pawl nih Soviet vanlawng le helicopter pawl cu zei ti hmanh in an ti kho lo.\nA hnu ah USA nih Mujahedin pawl cu an mah le an mah an iven nak ding ah Stinger timi liang cung ah I khinh in vanlawng kah khawh nak meithal a pek/bawmh hna.\nStinger timi vanlawng kah nak cu a zaangte, ramlak le tlangcung, ah duhtawk in umkal pi khawh asi. A kah tik ah nganh ti a um lo. Zeica tiah a kuan nih (heat) vanlawng khu a lin mi kha a dawi I akawl.\n1986 in 1989 chung ah Mujahedin pawl nih Soviet vanlawng 50 renglo an kah thlak ti asi. Ahnu ah cun Soviet ralkap a thi mi an tam pin ah an van lawng an rak kah thlak piak lengmang hna caah Soviet ralkap pawl cu 1989 kum ah Afghanistan ram in an ram lei ah an kir ti asi.\n1991 vawlei cung ram nganbik USSR pi a cimh ruangmang I ram 15 ah ai tthen phah nak kha Afghanistan I fak tuk in ral a sungh ruang ah asi tiah ati mi zong an um.\nUS cozah upa pawl he bia kan iruah nak ah kawl ralhrang nih vanlawng le miakpi hmangin mipi an kan den tuk caah mipi nih kan mah le kanmah kan iven khawh nak ding hi US cozah le nan hawi le nih nan kan tuaktan pi a hau ti hi fak pi in kan chimmi asi.\nAfghanistan le USSR uknak lak nak kong le buainak he ai pehpar mi ram tthen cheu nak kong cu semester pakhat cawn khim asi I a tawi nak in atu lio kan ram si ning he vun zohchih ding ah vun chim mi asi.Credit-Salai Bawi Lian Mang\nIsrael ram, Kum 12 chung a hruaitu Pu Zahu cu nihin an thlak khawh cang.


Chin Idol Zuamnak Caah Minung 37 Min An I Pe Cang\nSalai Ngun San Aung| 2017 Sep 28| Chin Association for Christian Communication (CACC) nih October 27-29, Carson Hall, Hakha ah Chin Idol timi hlasak zuamnak le Music Festival tuah an timh i cu zuamnak ah aa tel dingmi minung 37 min an ipe cang tiah kan theih.\n“Tutiang ah min aa pemi 37 an si cang. A tambik cu Hakha in an si i pa an tam deuh. Falam, Thantlang le Lawngtlai in maw an si a fiang deuh rih lo, ramri lei cun an si rua min aa pemi zong an um pah. Cu hlasak zuamnak ah itel aa timmi paoh nih September thla dih tiang min pek khawh asi rih. Min pek ding khiahmi nicaan ah a pe lomi cu cohlan an si ti lai lo. September thla dih hlan ah min a pe mi vialte cu CACC zung ah October 9 phak dih asi lai i 9-22 tiang khi vocal lei a thiammi nih hlasak ning an cawnpi hna lai. Cu chung cun Idol ah zuamnak tak tak a lut dingmi a thiambik minung 10 an thim hna lai September 27-29 khi Carson Hall ah hlasak zuamnak cu an tuah te lai” tiah CACC in upa pakhat nih a chim.\nTutan zuamnak ah pakhatnak ca laksawng hi Chinland News a ngeitu Salai Lung Thli Tum nih Ks. 5,000,000 a hlut tiah kan theih. Hi leng in CACC nih a pek dingmi laksawng cu, pakhatnak a hmumi, tangka sing 50 lengah ramdang ah hlasak in khualtawn ding timhtuahpiak a si lai. Pahnihnak le pathumnak cu tapephel chuahpiak le aa tlakmi laksawng pek an si lai.\nTutan ahhin Nunphung laam a phun phun hmuhsaknak, hlasaknak le hla rem saknak zong a um lai. Hla rem sak dingmi cu Rev. Lai Ram Hu nih a phuah. Cun special talk an ti i biatawi chimnak zong a um lai. Cuticun zing sml. 10:00-4:00 tiang caan hman asi lai. Zan ah hlasak zuamnak in caan hman a si lai. Hla mark petu ah Sung Tin Par, Cung Aung le Herh Lian an si lai.\nHlasak zuamnak ah aa tel dingmi minung 10 nih zuamnak ah an sak dingmi hla i anmah nih an ihngalh cia lai lo, hla mark petu nih anmah duhmi an thim piakmi sak si lai.\nOctober 27 zing in thok asi lai. Chin Idol and Music Festival Ribbon tannak a um lai, Chin ramkulh Cozah in upa pakhat le CACC upa pakhat nih caan an hman lai i hi puai hi a dihlak ah nithum le zanthum chung asi lai tiah kan theih. +++


2Siangpahrang 23 (2 Kings 23)\nJosiah Nih Siasal Biaknak A Hlonh\n1Cun siangpahrang nih khan mi a thlah hna i Judah le Jerusalem upa vialte cu a sinah an i pum. 2Cun siangpahrang cu Bawipa inn ah khan a hung kal i a sinah cun Judah ram mi vialte le Jerusalem khuami vialte le tlangbawi hna le profet hna le, mi vialte, a hme siseh a ngan siseh, an kal ve; cun Bawipa inn chung i hmuhmi biakamnak cauk chung bia vialte kha an theihhngan ah a rel dih. 3Cun siangpahrang cu tungpi hram ah khan a dir i, Bawipa kha zulh i a nawlbia hna le a hngalhternak bia hna le a phungbia hna kha a lungthin dihlak le a nunnak dihlak in zulh awk le hi cauk chungah aa ṭialmi biakamnak bia hna kha tuah awkah Bawipa hmaiah khan bia aa kam; cun mi vialte nih khan a tuahmi biakamnak cu an tuahpi ve.\nJosiah Nih Remnak A Tuah\n4Cun siangpahrang nih tlangbawi ngan Hilkiah le a niam deuhmi tlangbawi hna kha le innleng cawngtu hna kha Bawipa biaknak inn chungin Baal le Asherah le van i a ummi thil hna ca i sermi umkheng vialte kha chuah dih awkah a fial hna; Jerusalem khua leng Kidron lo chungah khan a khangh hna i an vutcam cu Bethel ah a kalpi hna. *23:4-6: 2Sia 21:3; 2Cha 33:3 5Cun Judah siangpahrang hna nih Judah ram chung khua hna le Jerusalem kiangkap i a ummi khua hna khuahrum bo i zihmui khangtu ah an rak fehtermi siasal-tlangbawi kha, a phuah hna; Baal sinah siseh, ni sinah siseh, thlapa sinah siseh, arfibu sinah siseh, van i a ummi thil vialte hna sinah siseh, zihmui a khangtu tlangbawi hna zong kha a phuah hna. 6Cun Bawipa inn chung khan Asherah kha a chuah i Jerusalem khua lengah Kidron tiva ah a kalpi, Kidron tiva ah cun a khangh i dip lak in a den cikcek i a dip cu mi zapi thlan cungah a thlet. 7Biaknak lei hlawhhlang an umnak inn, Bawipa inn chung i a ummi kha a hrawh hna; cuka ah cun khi nu hna nih khan Asherah caah puan an tak. 8Cun Judah ram khua hna khan tlangbawi vialte kha a chuah hna i tlangbawi nih zihmui an khanghnak khuahrum bo vialte kha, Geba in Beersheba tiang a thurhnawmhter dih hna; khua uktu bawi Joshua kutka luhnak i a ummi kutka khuahrum bo khuapi kutka vung luh i cakeh lei ah a ummi hna kha a chimh dih hna. 9Sihmanhsehlaw khuahrum bo tlangbawi hna cu Jerusalem i Bawipa biakṭheng ah khan cun an hung kal lo, an unau hna sinah khan thilnu phulh lo changreu kha an ei. 10Cun Hinnom fapa hna horkuang i a ummi Tofeth kha, khika ah ahohmanh nih an fapa si hna seh an fanu si hna seh, Molek sin i thawinak ah an pekchanh hna nakhnga lo, a thurhnawmhter. *23:10: Lev 18:21; Jer 7:31; 19:1-6; 32:35 11Cun Bawipa inn luhnak i a inn kulh chung i bawi inn zohtu Nathan-melek khaan pawng i Judah siangpahrang hna nih ni ca i rang an pekchanhmi hna cu a ṭhial hna i ni rangleng hna cu mei in a khangh hna. 12Cun Ahaz cung dot inncung i a ummi biakṭheng, Judah siangpahrang hna nih an sermi hna kha le Manasseh nih Bawipa inntual pahnih chung i biakṭheng a sermi hna kha a chimh hna i a den cikcek hna, cun a dip cu Kidron tiva ah a paih hna. *23:12: 2Sia 21:5; 2Cha 33:5 13Jerusalem nichuahlei, rawhralnak tlang in thlanglei i a ummi khuahrum bo hna kha siangpahrang nih cun a thurhnawmhter hna; mah cucu Israel siangpahrang Solomon nih Sidon mi pathian fihnung Ashtoreth le Moab mi pathian fihnung Khemosh le Ammon mi pathian fihnung Milkom ca i a sermi kha an si. *23:13: 1Sia 11:5, 7 14Cun lungphun kha a den cikcek hna i Asherim kha a hau hna i cu hmun ah cun mi ruh khat lak in a hlonh hna.\n15Cu hleiah Israel a sualtertu Jeroboam, Nebat fapa nih Bethel khua ah a sermi khuahrum bo biakṭheng, kha biakṭheng kha a khuahrum bo he khan a chimh i a lung cu a den cikcek hna i dip lak in a den hna; cun Asherah zong kha a khangh. *23:15: 1Sia 12:33 16Cun Josiah cu a hei i mer i tlang cungah khan thlan a hmuh hna; cun mi a thlah hna i thlan chung cun ruh kha an chuah hna i biakṭheng cungah khan an khangh i an thurhnawmhter; mah cucu Pathian mi, hi thil hna kong a rak chimchungtu nih Bawipa bia a rak thanhning te khan a si. *23:16: 1Sia 13:2 17Khi tikah anih nih, “Khika i ka hmuhmi lungphun khi zeidah a si?” tiah a ti. Cun cu khuami hna nih cun, “Bethel khua biakṭheng cungah na tuahmi thil hi a rak chimchungtu Pathian mi, Judah ram in a ramipa thlan a si,” tiah an chimh. *23:17: 1Sia 13:30-32 18Cun anih nih, “Amah cu um ko seh; ahohmanh nih a ruh kha ṭhial hna hlah seh,” tiah a ti. Cucaah a ruh cu, Samaria in a ra mi profetpa ruh hna he khan zeihmanh an ti hna lo. 19Cun Samaria ram chung khua i a ummi khuahrum bo hna i hmunthiang hna, Israel siangpahrang hna nih an ser i Bawipa a thin an phawhnak hna vialte zong kha, Josiah nih a ṭhial dih hna; Bethel ah a tuahning te khan annih cung zongah cun a tuah. 20Cun khuahrum bo tlangbawi vialte khika i a ummi hna kha biakṭheng cungah a thah hna i an cungah mi ruh kha a khangh hna. Cun Jerusalem ah a kir.\nLanhtak Puai An Ulh\n21Cun siangpahrang nih mi vialte cu, “Hi biakamnak cauk chungah aa ṭial bang hin, nannih nih Bawipa nan Pathian sinah lanhtak puai kha ul u,” tiah nawl a pek hna. 22Zeitintiah Israel mi bia a rak ceihtu biaceihtu hna chan ri in siseh, Israel siangpahrang hna le Judah siangpahrang chan chung vialte ah siseh, cu bantuk lanhtak puai cu ulh a um bal ti lo; 23Sihmanhsehlaw Josiah Siangpahrang a bawi kum hleiriatnak ah hi lanhtak puai cu Bawipa sinah Jerusalem ah an ulh.\n24Cu hleiah tlangbawi Hilkiah nih Bawipa inn chungah a hmuhmi cauk chung i aa ṭialmi phungbia hna kha a fehter nakhnga, Josiah nih khan litin thiam hna le hnamngei hna le milem tete hna le siasal hna le Judah ram chung le Jerusalem khua chung i fihnung a simi thil an hmuhmi vialte hna kha a hloh dih hna. 25 Bawipa sinah a lungthin dihlak le a nunnak dihlak le a thazang dihlak in, Moses nawlbia dihlak ningin, aa mermi siangpahrang amah hlan ah an um lo i amah hnu zongah amah bantuk a hung chuakmi an um lo.\n26Sihmanhsehlaw Manasseh nih a thin phawhnak a rak tuahmi vialte ruangah khan Judah cungah Bawipa thinhunnak kha a alh ko i cu a thinhunnak ṭih a nungmi cu a ṭhum hlei lo. 27Cun Bawipa nih, “Israel ka ṭhial bantuk khan Judah zong hi ka mithmuh phak lonak ah ka ṭhial lai, cun ka thimmi khuapi Jerusalem hi le “Hi chungah ka min a um lai,” ti in ka rak timi inn zong hi ka hlonh hna lai,” tiah a ti.\n28Josiah tuahsernak a taang rihmi le a tuahmi vialte cu Judah Siangpahrang hna Chanrelnak Cauk chungah an i ṭial lo mei? 29Amah chan ah cun, Izipt siangpahrang Faro Neko cu Assiria siangpahrang sinah Zufrates tiva ah a hung kal. Josiah Siangpahrang cu amah ton awkah khan a kal; cun a rak hmuh tikah Faro Neko nih cun Megiddo ah a rak thah. 30Cun Megiddo khan amah cu a sinum hna nih a thi cia in rangleng in Jerusalem ah an kalpi i amah thlante ah khan an vui. Cun rammi nih khan Josiah fapa Jehoahaz cu an lak i chiti an thuh i a pa hmun ah khan siangpahrang ah an ser.\nJehoahaz Pennak le Phuahnak\n31Jehoahaz cu bawi hram aa thawk ah kum kul le kum thum a si i Jerusalem in thla thum a bawi. A nu min cu Hamutal a si, amah cu Libnah khuami Jeremiah fanu a si. 32Cun a pupa hna nih an tuahning te khan Bawipa mithmuh ah ṭhat lonak a tuah. 33Jerusalem khua ah cun bawi a si nakhnga lo, Faro Neko nih Hamath ram Riblah khua ah thong ah a thlak i a ram cu ngunkhuai ngun talen za khat le sui talen pakhat a cawh hna: 34Cun Faro Neko nih Josiah fapa Eliakim cu a pa Josiah hmun ah khan siangpahrang ah a canter i a min cu Jehoiakim tiah a let. Sihmanhsehlaw Jehoahaz cu a kalpi i Izipt ram a phan i khika ah a thi. *23:34: Jer 22:11-12 35Cun Jehoiakim nih Faro cu ngun le sui kha a pek, sihmanhsehlaw Faro nih nawl a pek bangkhan tangka peknak ding caah cun a mi kha ngun a khuai hna. Faro Neko pek awkah khan amah nih a tuah ningin a ram chungmi hna cu sui le ngun kha a thawhter cio hna.\n36Jehoiakim cu bawi hram aa thawk ah kum kul le kum nga a si i Jerusalem khua in kum hleikhat a bawi. A nu min cu Zebidah a si, amah cu Rumah khuami Pedaiah fanu a si. *23:36: Jer 22:18-19; 26:1-6; 35:1-19 37Cun a pupa hna nih an rak tuahning te khan Bawipa mithmuh ah thil ṭhalo kha a tuah ve.


Hamas Ralhrang Hruaitu Nih Iran Cozah Sin Ah A Chim Mi Cu Dah Ngai Tihnung Ko — Salai Ephraim Thawngpang\nHamas Ralhrang Hruaitu Nih Iran Cozah Sin Ah A Chim Mi Cu Dah Ngai Tihnung Ko\nSalai Ephraim June 1, 2019\nIran cozah nih Hamas ralhrang pawl hna cu Israe, Jewish state Tel Aviv a rawk khotu hriamnam t’ihnung bomb an pek hna ruangah Hamas ralhrang hruaitu a si mi Hamas leader Mr.Yahya Sinwar nih t’ihnung taktak in bia a chim t’han.Iran nih Hamas ralhrang sin ah a pek mi hna bomb hi Long range rockets an si i hi ruangah Hamas nih Iran sin ah lomhnak bia a chim.\nHamas ralhrang pawl hna nih cun Iran cozah hi um hna hlah sehlaw a tu ka dir hmun hi kan phan lai lo.Iarn cozah nih an kan bawmhchanh nak ruangah Hamas nih Palestine ram mi zei maw zat hna cu kan ven khawh hna tiah a chim.cun Israel nih Palestine ram an chuih mi hna cu kan si khawh chungin lak t’han dingin rian kan t’uan peng rih lai.Palestine ram cu zei tik hmanh ah Israel kut ah kan pe hna lai lo tiah a chim.\nCun Iran nih a kan pek mi hriamnam in Israel ram chung khuapi a si mi Beersheba khua cu kan mah kut chungah a um te lai.Beersheba khua cu hi hriamnam hmangin kan target cang hna i cikhat ah kan kut ah kan chiah khawh cang lai tiah a chim.\nCun US nih Iran a kah a si ah cun kan Hamas nih Israel ram cu a kah ve lai tiah a chim.a mah belte US cozah nih Saudi Arabia ram le Israel ram vengtu dingah a cozah ralkap hna cu tam lak te Iraq ram ah a chiah cang hna tiah an chim.\nTagged Hamas Ralhrang Hruaitu Nih Iran Cozah Sin Ah A Chim Mi Cu Dah Ngai Tihnung Ko\nAnalysis: Trump Le Israel Prime Minister Benjamin Netanyahu Nih An Tonmi Thil Hi Aa Khat Bak →\n← UN Nih Special Representative Palai Caah Mithar Hrokual Taktak Mi A Lak Than


“Manager dirhmun ah luh dingin ready ka si cang” Pochettino – Vaurawng\n“Manager dirhmun ah luh dingin ready ka si cang” Pochettino\nSpur manager dirhmun in rianphuah a rak tong i kum khat chung manager tuan lo in a rak i din mi Pochettino cu Manager rian tuan than dingin ready ka si cang tiah a chim. Pochettino cu Juventus, PSG le Barcelona manager caah a min a rak chuak ngaimi zong a rak si. Tu ahcun Manchester United manager caah thawng a rak chuak bantuk in United Fans pawl zong nih Pochettino cu Otrafold ah a um cu hmuh kan duh tiah an rak chim.\nManchester United cu tu kum season ah Premier League dirhmun level 15 ah a um lio mi zong a si. cun Champion League zuam nak zong ah group stage in a kai kho dingmi club ah mipi nih zumh ngai mi zong asi. Mah bantuk pawl ruang ah Solskjaer zong manager dirhmun in phuah a ton rih lonak zong cu a si. Pochettino nih Premier League zuanak ah rian tuan than a duh nak kong cu tubantuk in a rak chim.\n“Mah ka ram ah in ka rak hmuhton mi nunphung, ziaza le an thiltuah mi pawl nih ka khuaruah a ka har ter. Mah pawl nih ka thinlung a kan lak khun. kei cu Manager dirhmun in rian tuan than ding hi caan tha a hngak pengmi zong ka si.Pumpululh lentecelh hi ka uar khun.Manager dirhmun cu ka rian a si lo. Ka Psddion a si. mah ka hmun ah rian tuan cu Pressure a tam tiah ka ruat lo. Training tuah nak ah si seh celhtual chung kan i zuamnak ah siseh pressure a um lo. Nanzumh lo cun ka lu hi zoh ko cu… ka lu ka sam a um rih a si ko lo maw. Cucaah celhtuar chung ah ke van thlak than cu ka caah caan tha bik a si. Ka dawt mi pumpululh lentecelh nak he i ton than ka duh cang. A bik in zaanglek pawl he i ton i rian tuan ti hi ka ngai khun” tiah a chim.\nPochettino cu Spur ah kum 5 chung manager dirhmun in rian a rak tuan mi a si. Cun Champion League final zong ah Spur cu a rak phanh pi hna. Cun Spur celhtuar thar an sak lio caan zong ah club zohchia pi tiang a phak lo nak hnga a thabik in a rak thit hruai kho mi manager zong a si. Pochettino nih “tu hnu ka tuan nak ding cu Premier League ah a maw a si te lai ti cu ka chim kho rih lo. A fiang bik mi cu kei mah nih kutka kau pi ka on peng ko. Ka ruah chanbik mi cu kei mah caah a thabik mi cu plan tha tein a ngei mi club phun nih a kan auh ding mi hi a si” tiah a chim.


Laimi Lakah Caantling Fulltime Pastor Ttuan Mi Hmuh Awk An Um Lo Tlawm Tuk – The Chinlung Post\nLaimi Lakah Caantling Fulltime Pastor Ttuan Mi Hmuh Awk An Um Lo Tlawm Tuk\nOctober 16, 2020 admin Chin 0\nLaimi lakah caantling (full-time) pastor a ttuanmi hmuh awk an tlawm ko Laimi (Chinmi) kan pastor te lakah caantling (full-time) in rian a ttuanmi hmuh awk an tlawm ngaingai. A bik in ramdang ummi kan pastor te lakah. Khrihfa buu nih cun caantling ttuan ding in an lak ko hna I lahkhah zong caantling ca in an pek ko hna nan. Ramdang I a um lakah full-time in kan lakmi hna pastor te rianttuan ninghi zohtik ah part-time (caancheu) I rian a ttuanmi tluk hmanh in Khrihfa caah rian an ttuan lo ti khawh a si, pastor tamdeuh cu.\nUS ah part-time (caancheu) rian a ttuanmi nih nazi 20 an ttuan zarhkhat ah. Full-time (caantling) rian a ttuanmi nih cun nazi 40 an ttuan. Nazi 40 leng a ttuanmi zong an um len ve. Cusi ahcun ziah caantling in lakmi pastor nih mah tluk pastor rian a tammi cu caancheu riantluk lawng in an ttuan kun ne? Ruah awk a tam ngai cang. An thathut bia maw si siloah an Khrihfa bu nih dah kan dawt tuk ruang hnaah dah a si siloah rianttuan awk an theih lo ruangah dah a si siloah an daithlaang tuk ruangah dah asi? Biahalnak tampi tuah khawh a si ko lai.\nLaimi pastor te lakah caancheu rian bantuk in pastor a ttuanmi tampi hmuh khawh an si cang. Mah chinchap ah lahkhah kan kaih uh tiah an Khrihfa buu cu atu le atu an hal lengmang fawn hna. Ningzak ngai a si. Cawnnak sang zong a nei lomi an tam I zarhpi ni zingah ttha tein le hmual a ngei ngaimi thawngttha hmanh an chim kho fawn hna lo. Kan pastor te lakah a tamdeuh cu zarhte ni chun lawngah tlawmpal te Bible van kau luklak I thawngttha a chimmi pastor an tampi fawn.\nPastor pakhat nih cun a si khawh ahcun thawngttha (sermon) chimding a timhtuahnak ah caan saupi can la seh law thlacam bu tein, a ngaitu ca zongah santlaihnak, tthathnemnak, thlarau thazaang, fimnak tampi a pek hna lai. Laimi pastor pawl an rianttuanmi lakah an chambau ngaimi pakhat cu pastoral counseling hi a si. Mahkong zong chim ding cu a tam ngai ko.\nPastor pakhat cu caantling (full-time) in rian pek a si ahcun cawn nikhat ni in ninga ni tiang a Khrihfa buu le a member caah rian a ttuan awk a si ve. Ramdang le bang ahcun member te rian bawmh ding a tamtuk. Appointment zul ding lawng hmanh a tamtuk. Scot McKnight nih a chim bang in cawn nikhat ni in ninga ni tiang khrihfa bu le member caah rian a ttuan lo I zarhpi ni zing lawng I pulpit I phung a chimmi pastor cu pastor an si lo ati. A hman tuk ka ti.\nZa ah za a hman. Mahti ka chim tikah pastor na hnahchuah hna I si nan ka ti men lai. Pastor zei ah na rel hna lo a si ti zong nan ka ti men ko lai. Mi soisel na tthawngtuk ti zong nan ka si men ko lai. Nan ka ttialmi vialte khi Bible thiamsang pawl nih an chimmi he a khat ko. A hman maw hman lo ti cu tuak ve ko thluak na neih ahcun. Pastor a rian hi a tamtuk. A kau tuk. Caantling in rian pek an si I cuve bantuk in lahkhah zong pek an si fawn\ncaah khrihfa bu le member caah caantling (full-time) in ttuan ve hna seh law khrihfa bu le member caah santlaihnak le tthathnemnak tampi a chuahpi lai. Lahkhah lawng caantling bantuk in ei ttung I caancheu (part-time) bantuk in rianttuan cu Pathian hna zong a tla lai lo. Laimi an kan dawt lo zong a si pin ah Pathian an dawt lo zong a si fawn ka ti. Cheukhat kan pastor te le bang cu Khrihfa bu ah company CEO, boss, manager, le lawbaan bantuk in nawlneih an duh tuk.\nPastor cu Pathian sal an si bantuk in khrihfa bu caah sal bantuk in rian an ttuan ding a si ko. Toidornak an neih awk a si. Laimi kan pastor pawl Laimi khrihfa bu le Pathian nan kan dawt taktak ahcun caantling (full-time) bantuk in nan rian kan ttuanpiak uh tiah kan nawl hna.Kan pastor tamdeuh cu an caantling rianttuanmi hi tuak tik le zohtik ah thlakhat ah nazi 10/15 hrawng lawng an ttuan ti khawh a si. Caantling pastor kan herh ko hna.\nCrd: Van Tum\nRALTTHA TAKTAK IN A VUN THUAT KO CANG HNA HI, ATURU KO\nHakha NLD Simi Poh Sawm Nak Le Thawng Thanh Nak


GOOD NEWS : MAH TI NING HIN CUN RUAHCHANNAK A TAM NGAI CANG. – The Chinlung Post\nUnited Kingdom Myanmar Embassy in Ralkap nih an Pawnchuahmi Ambassador cu CRPH he Kuhsih in rian a tuan lai. England ram, London khua i Myanmar Embassy in Myanmar ralkap misa pawl nih an pawnchuahmi Ambassador U Kyaw Swa Min cu CRPH he kutsih in rian a ttuan lai, tiah UK khuasa Myanmar rammi hna nih nihin ah cathanh an chuah.\nMyanmar ralkap nih UK Myanmar Embassy ttuanvo latu ding ah anmah misa a simi Dr. Chit Win rian an khinh.Dr. Chit Win le a minung pawl nih cacawn nithum ni ah UK Myanmar Embassy nawlngeihnak an chuh i Ambassador U Kyaw Swa Min cu Embassy chung ah luhnak nawl an pe ti lo.\nMyanmar ralkap nih UK Myanmar Embassy ah Ambassador thar rian an khinhnak kong zong UK ramleng vuanci sin ah thawngthanhnak ca an pek.UK ramleng vuanci tu nih cun, “Myanmar cozah biachah ning in kan tawlrel ko lai,” tiah a langhter.\nRELCHAP : Kawl Ralkap An Cawlcangh Daan Hi Ttih Anung Chin Lengmang Ko.Kawlram cu a buaituk cang bantuk in ralhrang ukhruai duhlo lamzawhnak cu pehzulh in tuah peng asi. Mah cu ticun anmah ralhrang ukhruai duhlonak langhter tu hna cu tlaih an timh hna i, an min cazin he an tarlangh. A sinain hmun dangdang i an rak tlizam manh hna nain cheukhat tu cu an tlaih manh ve hna tiah theih a si.\nKawl Ralkap Le Min Aung Hlaing Ca’h Cun Thinphang Dailo A Si Cang Ko Hih.


Timhtuah Nak Sangpi A Nei Mi Hngakchia Nute Cu Motor Nih Thi Lak In A Pah A Poi Tuk E – FIAKFAIROCK\nBy lian dang on September 23, 2020\nSiang inn kai lio mi hngakchia nu te cu, a upat tik ah fa neih nak lei i harsat nak a tong mi hna hi ka bomh te hna lai tiah a rak chim bal mi a si, ruah lo piin, kan hnu, zarhteni (September 19) ahkhan mawtor nih a pah i a nunnak a liam.\nCourtney Ellis te chungkhar nih cun, an fanu te cu an ui tuk hringhran. a nu nih hin a tuar kho bak loh a fanu te hi, mi nunzia tha le mifel, duhnung tuk mi a si zia hi mipi sin ah a chim lengmang.\nEngland ram, St Helens khuapi, Haydock khua i a um mi kum 14 nute cu a nu Angela nih , “chungkhar a zawn a ruat tu a si, hawikom tleihchan mi le chungkhar sin um a nuam a ti tuk tawn tu a si. duh a nung tuk mi, umtu hawiher zong a thiam tuk hringhran.\nCourtney cu siang inn a kai nak zong ah mark tha ngai mi a ngah zungzal. cu a sianginn kai nak i mark tha tuk mi a hmuh tawn zong ah siang inn ka dih tik i rian ka tuan nak ah a ka bawmtu tha a si te lai tiah a chim zungzal tawn.\nCu bantuk i thil ai timh nak nih cun thathawh nak tampi a pek tawn. Thinlung ngaihtuahnak lei ah cun kafanu Courtney hi cu a nu keimah bantuk bak hi a si ko. thil nung ramsa zuat mi harsat nak a tuar mi ti bantuk kan hmuh hna ah khin kannuafa tein, kan zangfak tuk hna i kan tap tawn.\nKan chungkhar in kan tuar kho bak loh, hi bantuk menmen in kanfanu a nunnak a liam ding hi cu kan rak ruat bal loh e, a nu nih hin, ka fanu ka hrinka te ah hin, kum 14 chung lawng a nun ding hi cu ka rak ruat hrim loh. Rak thei cia ning law cu kafanu hi thaten ka rak chimh cia hnga le kan nufa in kan i cenet deuh ko hnga e. tiah a ti.\nA nu Angela nih cun a biachim mi cu a van pehthan i , “Courtney cu a unau le pawl he zong ai tleihchan tuk mi an si a hawi le pawl zong nih a nih cu a lungsau i hawi le kom cung zong ah zangfah nak le zawnruah nak a nei i kan tleihchan tuk tawn timi an chim lengmang tik ah hin, a nu hi lunglomh nak in ka khatlungawinak in ka khat” tiah a ti. A unau dang pawl zong nih an ui tuk i, “Kan in ngai tuk Cortney” tiah an ti.\nCourtney i Siang inn a rak kainak Haydock high school pawl nih cun an tuarpi nak an langter i, “Courtney Ellis kan can ruangah kan zatein kan ngeih a chia i kan celh hrim loh. A thihnak nih hin, kan siang inn cu a hninh dih ko. Hi bantuk i kum no te van can cu ngeih a chia tuk e Courtney hi mifel tuk mi a si i, naute chuakka a zohkhenh tu ding ah cun mit a thi bak.\ncapo saihthiam le zumh awk tlak tak mi minung a si pin ah hawikom chungkhar zawn tiang a ruat mi a si.Thil hman le hman lo a thleidang thiam tu zong a si.” tiah an ti. Mi pakhat nih cun, “September 19 zarhteni ahkhan palik pawl nih cun St Helen lampi ah Courtney i thih nak he pehtlai in a theih pi tu minung an hawl cuahmah hna.\nMi 2 kum 18 le kum 19 mi cu thihnak tiang phan kho ding in rianrang tuk in motor a mawng mi an si ruang ah an mah pa hnih cu, lunghrinh nak in an tleih hna. Asinain biahal nak an neih hnu hna ah an thlah than hna” tiah a ti. A rak thei mi le hmutu nan um sual a si ah cun, @merpolCC or 101 quoting ref 20000569277 ah nan kawh khawh hna tiah thawngthanh nak an nei.\nCredit : IHBURLEN


CDM In A Zaammi Pawl Cu Ralkap Nih Cohlang Lo Dingin A Chim Cang. – The Chinlung Post\nCDM a Tuah i a Zaammi Pawl Cohlan Lo Ding in Ralkap nih Rinpi Khuami an Chimh Hna Nihin zanlei sml. 3:30 hrawng ah ralkap motor 4 cu Hakha peng, Rinpi khua ah an phan i, DCM a tuah i a rak zaammi pawl cohlan lo ding in khuami an chimh hna, tiah thawng kan theih.\nRalkap nih CDM a tuahmi pawl min le hmanthlak an i ken i khuami pawl an hmuhsak hna buin cohlan lo ding in an fial hna hi a si.Laitlang cu Kawlrawn bang si loin atu tiang a dai rih i a ttha ngaingai tiah ralkap nih khuami an chimh hna i ralkap le palik rianttuannak dohdal lo ding in an forhfial chap hna.Cun, pakhatkhat thil a can ahcun ralkap nih mipi kan in ven zungzal ko hna, tiah Rinpi khuami sin biachimnak an ngeih hnu ah Hakha lei ah an kir tthan hna, tiah thawng kan theih. The Chin Journal\nRelchap: Kalaymyo Ah Ralkap Kahnak In Minung 18 An Nunnak A Liam Cang Hi thawngpang hi Chinlung Today in laak mi a si pinah Falam caholh in a si i kan si khawh tawk in lehkhawh kan van i zuam lai.“Myanmar rampi acozah nawlngaihnak ralkap nih February 1 2021 thok in an laak hnu, Kalaymyo khuachungah ralkap nih mipi an kahmi milu zaat cu 18 an si cang.\nRalkap nih mipi an kahthahnak hmunhma tam bik nak cu Kalaymyo khua chung ah a si i minung 11 a thi mi an si, hi chungah hin khua dang mi zong an i tel. A vun chang tu ah Chaungkhuah khua a si i minung 3 an thi. Mipi an thih a tam bik ni hi April 1 kha a si i nikhat chungah minung 6 an thi. A vun changah March 28 a si i minung 5 an thi ve i a donghnak bik hi March 17 a si i minung 4 an nunnak a liam ve.”Credit; Chinlung Today


Kawl Ralhrang A Dirkamhtu Ram Paoh Cu Chiatnak Nih A Phanh Hna An Luat Lo — Chin Miphun Tlangau\nKawl Ralhrang A Dirkamhtu Ram Paoh Cu Chiatnak Nih A Phanh Hna An Luat Lo\nJuly 26, 2021 Salai Ephraim WORLD 0\nSAC Ralhrang a dirpi mi poh an luat lo. Tuluk ram cu Ruah le Thli nih a den hna. Nithum chungah minung 33 leng an thi. An khuapi pakhat Zhengzhou khua ti nih a hrawh.Russia zong mei nih an ram a kangh. Lungdong in an um.Meithat 2000 leng nih chunzan in mei an hmih.\nAn ram Vawlei Acres 120000 leng mei nih a kangh. Vanlawng cheukhat line an phih. Khuaci an mui.A rauh hlan ah Min Aung Hlaing le a kuttang pawl zong minung kut in thah khawh an si lo hmanh ah Covid siloah thihnak pakhat khat nih a den hrimhrim hna lai an luat naisai lai lo.\nA Donghnak ah cun Pathian nih a khan tawn ko. Nihin kan tonmi thil le dirhmun kong ah lungrethei tuk in um ding a si lo. Lungrethei kan um mi nih zeih thatnak hmanh a chuahpi mi um lo.Minung nih kan tuah khawhmi zeihmanh um fawn lo. Kan lucung samfa pakhat hmanh aa veng kho lomi le aa uk kho lomi kan si.Cucaah zei poh hi Bawipa khuakhan an si ko ti cohlan i a dongh tiang zumhnak he kar hlan tu hi zumtu kan rian ngan a si.\nNihin ah kan ngaih a chia kan lungre a thei ko nain Pathian nih a kan dawtnak a zawr hlei in a hme hlei lo. Kan caah a tha bik in Bawipa nih khua a khan zungzal.Cucu a dongh tiang zum hna u sih.Noah nih a dongh tiang Pathian a zumh caah a chungkhar he buanchukcho in an luat.Abraham nih a dongh tiang Pathian a zumh caah a fapa raithawi dingmi Isak thihnak in a luat.\nNaman ralbawi pa nih a dongh tiang Pathian a zumh caah hmachia in a dam.Mary le Martha nih Jesuh an zumhnak thawng in a donghnak ah a thi cangmi an ta Lazaruh a nung than.Mary zumhnak thawng in a donghnak ah Cana khua nupi thit puai ah Jesuh nih ti mitsur zu ah a can ter.Peter nih a dongh tiang Jesuh a zumh caah rel cawk lo nga a tlaih.Cucaah a donghnak ah Pathian nih a khan zungzal ko tihi kan nunnak philh lo ding a si.Nihin ah sa le ral kong ah siseh zawtnak pulrai ruang le Oxygen kong ah beidong in um hlah u sih. Kan luatnak cu sii ai le minung ah a si lo. A donghnak ah Bawipa nih zeidah a tuah lai timi tu cuan ko u sih. A dongh tiang a zummi cu mi luat an si zungzal.


Luaikaw Myo Ah Mawtaw Pakhat Nih Lam Kam Thilzuar Pawl A Pah I Minung Tampi Hliamhma An Pu - Khuaruah Har News\nLuaikaw Myo Ah Mawtaw Pakhat Nih Lam Kam Thilzuar Pawl A Pah I Minung Tampi Hliamhma An Pu\nKaza-pyine, Luaikaw myo, Tirih-mingkala-tawng-ze an tihmi baazar ah putar kum 83 mi nih mawtaw a mawngh i a break a tthing khawh ti lo caah baazar thil zuar pawwl a pah hna i minung 9 fak taktakk in hliamhma an pu tiah theih asi.\nHi bantuk accident a cang hi tuni may ni 14 zinglei suimilam 10:00AM tluk hrawng ah asi. MMawtawka mawngtu hi U Satanni kum 83 a si. Ruah lo pi ah khin a lungmit i a mawngh mi mawtaw break cu a thing khawh ti lo caah lam kam thil zuar pawl a va pah hna hi asi.\nMawtaw mawngtu putar pa hi cu hlan ah lephiat ( zeng) zawtnak a rak nei i a dam tthan mi a si tiah theih a si. Hliamhma pu mi hna cu kum 12 nu tleirawl telh in minung 9 nih hliamhma an pu. Pakua chung ah hin minung pahnih nungdam kho ding hmanh an ruat hna lo.\nRelchap- Tuni Hi Facebook Kan Pupu Mark Zuckerberg Birth Day A Si. Vawleicung minung paoh paoh nih theih lo awk tha lo mi pa cu facebook CEO Mark zuckerberg kum 38 a tlinak birth day a si. Kan Pupu Mark zuckerberg hi kum 1984 may ni 14 ah American ram New York khuapi ah a rak chuak mi pa asi.\nA mah hi kum 2004 ah khan Harvard University ah sianginn a rak kai lio ah facebook hi ser hram a rak thawk tu pa a si. Mah lio caan ah hin kum 20 minung lawng a rak si.\nForbes magazine nih a langhter nak ahcun kum 2022 march thla ah khan a rumnak hi 74.5 billion a si tiah a langhter. Kum hi tluk nghkkachia nih mah tluk lawmman i rum khawh cu khuaruahhar ngau cu a si.\nKan Pupu Facebook CEO Mark zuckerberg hi cu Laitlang khuate nih uar lo awk pei a rak tthat lo cu, a hleice in nu nausem neimi ca lebang ahcun a sunglawi khun, aruang cu a thil ser mi ruangah nau umh tiang an luat phah.\nTar nu tarpa, nghakchia, mino tiang nih kan zoh cem mi cu kan pupu nih a ser mi facebook hi asi. Zing kan thawh ah kan zoh hmaisa cem mi cu facebook ti sihlaw kan palh lai ka zum lo.\nMah caah a chuahni sunglawi ( Birth Day) hi cu lomhpi lo awk hrim a ttha lo. Mah caah a lomhpi nak caah Happy Birthday tiah commen pe cio hna u sih. Lomhpi phu cu a si ve ko.\nKazin Pyine Ralhrang Sakhan GE-PDF Nih Drone Hmang In Kah Hna


Ka Thinlung A Ka Suk Tuk: Tiphul khua in – 23, Hakha Um – 25 Quarantine Mi Hna Caah Tisa Cu Chim Lo A Sonak Le Hrai Zong A Um Lo – Chin World News Evening\nKa Thinlung A Ka Suk Tuk: Tiphul khua in – 23, Hakha Um – 25 Quarantine Mi Hna Caah Tisa Cu Chim Lo A Sonak Le Hrai Zong A Um Lo\nMay 1, 2020 Salai Van Chin News\nAdmin|01 Biangreithlep 5-2020|| Tuzan thawng ka theihmi nih ka thinlung a ka suk tuk! Kan naunu i a chungkhar le chungkhat, amah he naihniam in a umtimi le aa chawnbiami vialte Hakha College ah Facility Quarantine in chiah dih an si.Tiphul khua in – 23, Hakha um – 25, an diklak 42 an si (30.4.2020) tiang theih tawk.\nInnchungkhar aa khatmi cu khaan khat ah an chiah hna, midang cu khaan khat pahnih, pathum, cun pakhat in an chiahmi hna zong an um. Cu-cu-eih in rawl an tom i nikhat ah voi hnih, cun zing ah lakphak an pek hna. Nain an rawl-tom a hmet deuh caah mitam deuh cu an paw an i khimh bak lo an ti.\nCun, ngakchia deuh le tar deuh zong an um caah tisa le ti-lum din an duh zong ah tisa a um lo pin ah a sonak le hrai zong a um lo. Zunput le zuninn an hrawmter hna hlei ah kuttawlnak chapiat zong an chiahpiak hna lo, timi thawng ka theih cu ka thinlung a ka suk tuk hringhran.\nFacility Quarantine an chiahmi hna hi anmah ca lawng siloin pawngkam ummi le mizapi himnak le runvennak caah a si ko. Tlamtlingte in tuahpiak ding an si. Rawl i khimh lo tiang, tisa din duh zong i din awk um lo tiang cu, a si awk a si lo. Tuanvo ngeitu hna nih faak deuh in an kan ruahpiak a herh ko. Source: Van Tin Lian\nThlacam Bawmhnak An Herh: Tiphul Khua Kongah Biachahnak Ai Tuah Kho Lo\nSangku A U Nih Sangku Konglam A Tialmi Vun Rel Cu Lungthin Nih A Celh Hrim Lo Mu :”Kadawt Ka Nau Ka Si Tawk In Degree Kan Lakter”


Iran Nih Nuclear Bomb Ser Lo Hnatlaknak A Ngeihmi Buar In Nuclear Bomb A Ser: Netanyahu – THE CHINLAND POST\nIran Nih Nuclear Bomb Ser Lo Hnatlaknak A Ngeihmi Buar In Nuclear Bomb A Ser: Netanyahu\nSalai Aung Aung| 2018 May 1| Iran nih Nuclear bomb ser lo ding in vawleicung ram kip he 2015 ah hnatlaknak an tuah mi cu pah in Nuclear bomb ser pah in hring len in a kan hlen cuahmah tiah Israel Prime Minister Benjamin Netanyahu nih naite Zarhpi ni ah khan a chim.\nIsrael ngiathlaitu nih kan tlaih tiah an chimmi Iran Nuclear sernak kong he aa pehtlaimi catlap pawl, cazin pawl, hmanthlak le Video pawl aa tel mi tlenmi catlap (coppy) tampi zong Israel thawngthanhnak zung in Benjamin Netanyahu nih mizapi a hmuhsak hna. Iran nih Nuclear an sernak he aa pethlaimi catlap sing khat (100,000) tluk Israel nih an hmuh i a himbawmnak hmun an kin ko nak kong zong a chim.\nHi catlap pawl ning in hin Iran nih Nuclear an ser ko tinak a fiangmi tehte a lang tiah a chim fawn. Tu bantuk in Netanyahu nih a chimmi kong ah Iran lei kap in zeihmanh lehnak an chimmi a um rih lo. Asinain Iran ramdang pehtlaihnak Minister Javad Zarif nih cun mi cheukhat lawng tu le tu hlen in an molhter khawh hna lai tiah a rak chim bal.\nPrevious Afghanistan Ah Bomb A Puak Thawnglatu Minung 9 An Thi, 50 Nak Tlawmlo An I Hliam\nNext President Moon Jae-in Nih Donald Trump Hi Noble Peace Laksawng Pek A Phu Tiah A Chim


Malinchism Lungput: Miphun Ral Ngan Bik - THE CHINLAND POST\nMalinchism Lungput: Miphun Ral Ngan Bik\nBy Rual Lian Thang| Chin Digest Vol. 6, No. 4 — “Malinchism” ti mi cu mah miphun nautat zahpinak lungput ngeih i miphun dang zohsan uar deuhnak lungput ngeih khi a si. Bia dang in chim ahcun, miphun dang an nunphung, an caholh, an thilthuam le an sining kha a sang deuh mi, a lianngan deuh mi, thil a ti kho deuh mi le aa dawh deuh mi ah chiah i mah miphun kha a niam deuh mi, a nauta deuh mi le a hme deuh mi ah a chia mi lungput phun ngeih khi a si. Cu bantuk miphun dang a uar deuh mi hna, miphun dang a zohsang deuh mi hna, miphun dang komh a duh deuh mi hna, miphun dang a tlaihchan deuh mi hna le mah miphun sinak zei a rel lo mi le a nauta deuh in a chia mi hna khi, “Malinchist” tiah auh an si. Hihi ramkhel biafang ah a laar ngai mi le hman ngai mi biafang pakhat a si i, Nahua miphun La Malinche ti mi nungak nu a min chuankhan in a hun chuak mi biafang a si.\nNahuas ti mi miphun hi North le Central America ram a si mi Maxico le El Salvador ram a rak tla hmasa mi lakah aa tel mi an si. Kum 1427 hlan ah Aztec Empire ti mi rampi pakhat an rak dirh cang pin ah nunphung, caholh le uknak felfai tein a rak ngei cang mi khi an rak si. Asinain kum 1519 hrawng ah Europe ram in a rak peem mi Spain miphun pawl nih an ram lak ding in an rak tuk hna. La Malinche cu Nahuasa miphun i Panila khuabawi fanu muidawh ngaingai khi a si. A pa thih hnu ah a nu nih pasal dang a ngei i fapa a hrin. Roco kong ah buainak a um sual lai tiah a fanu cu chawlet mi sin ah a zuar i a donghnak ah Spain ralbawipa a nuchun ah a va cang i fapa Martin ti mi zong a hrinpiak.\nSpain ral nih a tuk hna i a lak cuahmah hna lioah La Malinche ti mi nungak nu cu amah a miphun le a ram cu hnuchit tak in Spain ralkap tu cu a bawmh hna. Phun dang cun: an miphun kha a leirawi i miphun dang lei ah a dir. Cholula ti mi khua an biathli hna kha Spain ralbawi sin ah a phakpi ruangah Cholula khua cu fawi tein Spain nih an lak khawh i an khua mifim le milian paohpaoh kha Spain ral nih an thah dih hna. “Cholula Massacre” tiah tuanbia ah muichia ngai in a taang thai. Cuticun La Malinche nih Spain ral cu a phunphun in a bawmh hna ruangah Spain ral nih teinak an rak hmuh i Nahuas miphun le an ram dihlak zong cu Spain uknak tang ah an rak tla dih. Cucaah “Malinchism” ti mi ramkhel biafang cu La Malinche min chuankhan in a hun chuah phahnak a si i, mah miphun sinak nakin miphun dang a uar deuh mi le mah miphun a leirawi mi lungut (betrayal of her native culture) ah hman a hun si. Phun dang cun: Malinchism cu miphun dang rim a nam mi lungput khi a si.\nChin Digest Vol. 6, No. 4: A Phaw (Cover)\nSpain ral nih an tei hna hnu in Nahuas miphun sinak, nunphung, biaknak le caholh kha duhsah duhsah in an thlen i an rak hrawh. Nihin ah Nahuas miphun cu an tlau cuahmah i zapei khat lawng khi an taang. Ram ngei lo mi dirhmun deng ah an phan i Maxico, El Salvador le a dang Central America ram pawl ah an vak an vai. Nahuas miphun sinak, nunphung le caholh le biaknak cu tlau lei ah a panh cuahmah i nihin ah Nahuatl ti mi an miphun holh hi minung 1000 nak tlawm deuh lawnglawng nih an hman cang. Nahuatl holh a tlaunak a ruang hi tuanbia thiam Olko & Sullivan nih ti hin an ṭial: “Nauhualt miphun holh a tlaunak a ruang cu cozah nih holh le fim cawnnak lei he pehtlai in a ser mi policies ruangah le Nahualt miphun holh a hmang mi nuatat le nek an ton ruangah a si,” tiah an ṭial. Hi vialte a hrampi cu: miphun dang holh, nunphung le sining zohsang uar deuhnak le mah miphun sinak, nunphung, holh le biaknak a nuata deuh in chiahnak le zahpinak lungput in a chuak mi khi a si.\nNihin kan vawlei kan zoh tikah miphun tampi i an nunphung le an caholh pawl khi an tlau cuahmah ti kan hmuh. Cu an tlaunak hna a ruang tampi lakah a biapi bik a ruang pawl cu miphun dang uknak (colonialism/colonization), miphun dang he i cawhnak asiloah miphun dang nun ning i laknak (assimilation), ram le vawlei ngeih lonak (dispossession), upadi le policy in siseh tuahsernak in siseh thleidannak (discriminatory laws, policies and actions), thawngzamhnak le chanthar thilri ṭhanchonak (information technology) pawl ruangah an si.\nNihin kan Chinram hi kan cuanh tikah a cunglei ka langhter mi a ruang pawl nih a lamkip in a kan nam i fak ngaingai in a kan det cuahmah. Kawl miphun hna uknak tang ah kum saupi kan tla. Kawl an tuanbia, nunphung le caholh kha sianghleiruun tiang an kan cawnter i kan ram le vawlei zong kha chawva le thilti khawhnak in det mi le lakpiak mi ah kan cang cuahmah. Kan miphun sinak, kan nunphung, kan caholh le kan ram le vawlei a kilhkamh mi le a humhak mi policy le upadi phun kan ngei hna lo. Kan miphun le holh a thleidang mi le a hrawk kho mi upadi le policy phunphai tu, pakhat hnu pakhat in a hun chuak chin lengmang. Zingzan kan hman mi phone le kan zoh mi hmanthlak zukcawl TV/video pawl ah miphun dang rim nih a hun khuh chin lengmang i Chin muisam le Chin rim kha an nam kho ti hna lo. Kan rel mi cauk, kan cawn mi caholh le kan ngeih mi thawngpang pawl ah Chinholh, Chin tuanbia, le Chin thawngpang pawl nih hmunhma a ngei kho hna lo. Miphun dang an cahlolh le nunphun tu nih a kan det chin lengmang. Hihi kan miphun caah lenglei ral (external enemy) tiah kan ti khawh.\n2020 thimnak ah kan miphun chung in kan miphun mahte khuakhan tawlrelnak, kan miphun zalonak le kan miphun covo lak ṭhan ding in cawlcanghnak le a aupi cuahmah mi hna an hun um. Hi lioah cu bantuk aunak phunphai le cawlcanghnak phunphai a dehcawh mi le a doh cuahmah mi le miphun dang bochan lo cun Chin miphun le Chinram hi kan sersiam kho lai lo ti mi lungput a ngei mi khi kan hun tam ngaingai. Kan miphun hi a tenau deuh i miphun ngan deuh mi hi kan komh hna i an fimnak, an lianhnak le an ngannak pawl hna hi kan i hrawm ahcun pumpak in hlawknak le miaknak kan hmuh lai ti mi, bawi pawng ṭhut le cerh kam thlawh duhnak lungput phun a ngei mi zong khi kan hun tam ngaingai. Phun dang cun: Chin miphun chung ah “Malinchism Lungput” le Chin La Malinchi phun hi kan hun tam hringhran in a lang. Hihi Chin miphun caah a poi ngaingai mi le ṭih a nung ngaingai mi chunglei ral (internal enemy) an si.\nNahuas miphun La Malinche nih an miphun kha a niam deuh mi le a nauta deuh mi ah ruat in miphun dang Spain miphun zohsannak le uar deuhnak lungput ruangah an miphun ral a si mi Spain tu kha a bawmh hna i an miphun le an ram cu miphun dang pennak tang ah a tlakter hlei ah miphun dang uknak tang ah an miphun sinak, an nunphung, caholh le biaknak zong nih hnu ah cun ṭihnung dirhmun le harnak dirhmun tiang a phak kha tuanbia ah kan hmuh. La Malinche nih a miphun a leirawi i miphun dang sin ah a ṭan lawng khi si loin, miphun dang Spain bawi le ralkap nih nupi ah pakhat hnu pakhat in an i tuah hna i miphun dang sin in lakfa zong pakhat hnu pakhat in a hrin kha kan hmuh. Chin miphun nih mahte khuakhan tawlrelnak nawl kan hmuh i miphun dang kut tang in a luat mi miphun le ram kan si khawhnak ding ahcun kan miphun caah ṭih a nung mi lenglei ral le chunglei ral hi kan i fian ngaingai a herh lio caan ah kan um. Hi lakah Malinchism Lungput hi Chinmi kan ral tumpi pakhat cu a si i, hi lungput Chin miphun hna nih kan hnon i kan kaltak a herh ngaingai.#\nCatialtu Rual Lian Thang cu Thantlang peng Aibur khua mi a si. 2011-2012 ah Thailand ram Chularlongkorn University in development studies in Master a dih. 2013 in 2017 tiang Germany Green Party foundation asi mi Heinrich Boell Stiftung ah country program coordinator a rak tuan. Cun 2017-2018 ah Master of Environmental Science in Central European University, Europe ram ah si seh 2019-2020 ah Master of Environmental Management and Development in Australian National University, Australia ram ah sianginn a kai cuahmah lio a si.\nPrevious Miphun Dawtnak Lungput (nationalism) le Lungkhat Phor Lungput (fascism)\nNext Kan Tuanbia Tlawmpalte


Saya Vaibilo thihnak kong ah Mara Community Committee, USA nih thawngfianhnak an tuah! – The Cherry Par\nSaya Vaibilo thihnak kong ah Mara Community Committee, USA nih thawngfianhnak an tuah!\nOctober 6, 2021 Cherry News\nDate 9/27/2021 ah Cellar Department ah Officer rian a tuan liomi Saya Vabilo cu CDM tuah dingah Hakha in kan ram ah a kal i Hakha le Thantlang karah CDF-Thantlang nih a tlaih.\nDate 9/30/2021 ah CDF-Thantlang nih a tlu ia thi tiah an chim nain. A pumsa si ning zoh in Saya Vabilo hi a dam lo ruangah a thimi si loin minung kut in a thimi a si. A pum cung vialte zoh ngam lo tiang in an velhmi a si hlei-ah a keng-ruh pahnih le a hngawng zong a kiak buin hmuh asi.\nMara Community Committee-USA (MCC-USA) nih kan unau a simi Saya Vabilo nih hi bantukin a kan liamtak tikah a poi kan ti hlei-ah hi chiatnak kong ah tuanvo a ngeimi CDF-Thantlang cungah mawchiatnak tam pi kan ngei. CDF-Thantlang nih zawnruatnak ngei loin kan unaupa Saya Vabilo cungah kutthlak in a takpum hmanh zoh ngam lo tiang an tuah hlei-ah pek than khawh lomi a nunnak tiang ah lakmi cu MCC-USA lawng si loin vawleicung hmun kip ah a ummi Mara unau vialte lung a kuai dih i zeiruangah a thi timi a ruang hngalh ding le hi thil kong ah a telmi vialte a rannak in hlathlai le azizut dingah (action lak dingah) MCC-USA nih CDF-Thanlang cungah tuanvo kan pek.\nCulawng si lo, a kaltakmi a nupi le a fale nan Lenkainak nan tuah dingah hngalhter kan duh hna. MCC-USA Thawngfianhnak hi zei rel loin bialehnak a um lo ahcun MCC-USA nih Nichuak le Nitlak (Burma le India ) ummi Mara upa pawl he a herh ningin action lak a si lai. Credit; Center Executive Committee\nCDF – Thantlang an cathanh mi kha atling lo ngai hrim e khaphnih karlak tu ah Pathian nih deihnak atuah lai mi tu lungsau te in hnak ko kun hna uh sih law. CDF TT nih i phehnak um loin a hman ning tein an chim duh lo caah a buai uahmah ko lai.\nPeng tlang min in CDF min bunh hi cu a tha lo ngai. Tlang khat CDF nih thil chia an tuah Le a tlang ning pin huat dih an si, thil tha hawi Hlei in an tuah Le an i uang tuk hawi. Chin mi kan si dih. Cucaah cun Chin Battalion 1,2,3 ti ban tuk in min bunh ding si.\nNihin ah a tlaih, thaizing ah a ruak chungkhar sin ah kuat timi cu MAH ralhrang pawl nih an tuah len hmanh ah khan kan zaang a rak raam tuk dah kaw aw! Nga thu pakhat ruangah lawng chung nga vialte a thu dih ti mi phungthluk bang Thangtlang mino miphun ralkap nan min a chiatnak hnga lo ttuanvo nan laak hrimhrim a hau. Mi sual pakhat hnih ruang ah Mipi sin ah nan mui a chia cang! Mipi vengtu nan si bang, nan venmi mipi sin ah justice nan tuah ning langhter te u law a ttha ngai hnga!\nLaimi/Chin miphun pakhat le pakhat karlak ah thil a cangsualmi cu tha tein, khrihfa phung le laiphung ning tein inawl ah a tha bik ko. Kan unau Mara zong nih an kan ngeihthiam ko lai. Hmailei tu ah ralrinnak cang ko seh. Pengtlang i ral ti bantuk cu um hram hlah seh kan zoh kan hngah mi thawng kan theih tik ah ngeih thiamnak le deih nak tu um hram seh.\n← USA le Geneva Mit Ah NUG A Puitling Lomi Hi Rianrang In Thilh A Herh!\nKa uar ngai i, ka khuaruah zong a har ngai →


Rallokap Nih uknak a peh rih ko ahcun mipi dihlak hriam an tlai lai tiah KIA Tongmangham – Buanchukcho\nRallokap Nih uknak a peh rih ko ahcun mipi dihlak hriam an tlai lai tiah KIA Tongmangham. Rallokap nih uk nak a peh rih ko ahcun mipi dihlak, pakhat hmanh tang loin hriam an tlai cio lai tiah KIA in bia chim nak nawl ngei tu tongmangham Nawbu nih a chim.\nA tu caan ah rallokap doh ding ah mipi hña cu an mah dang ten biaruah len in chimh len an hau lo, an mah he aa neih nak hmun cio ah rallokap do mi phu sin ah mipi lei in an mah ten i tel in an lut cio hña tiah tongmangham Nawbu nih a chim.\nCu ruangah hmun kakhat, phukhat hruai nak ah rallokap uk doh nak ding caah a rak i fon mi mino pawl hi za reng lo le thong reng lo an si kho tiah tongmangham Nawbu nih a chim. KIO/KIA lei in , ram chung , ram leng ah a um mi mipi dihlak he hmunkhat ah dir ti in kahdohnak ah i tel i ralhrang rallokap an tlak khawh nak ding ah kan za pi cio in kan doh lai tiah a chim.\n” Kan nih KIO cu mipi hña he hmunkhat ah dir ti mi phu kan si. Mipi cu kan nu can le kan pa can nan si, cu ruang ah mipi hña cung ah zumh awktlak ten kan um, mipi hña ai ah kan mah Kachin mi lawng kan chim mi a si lo, Kachin ramkulh mipi hña lawng kan ti mi a si lo , ram ning pi ah a um mi mipi vialte hna cungah zumh awktlak ten kan um, hmunkhat te ah kan in dir pi ko hña .\nCuruang ah rallokap phu nih nawlngaih nak an lak mi a tlak khawh nak ding ah mipi hña he hmunkhat te ah kan doh ti hña lai”… KIA nih an lak khawh mi Alawbum sakhan pawng ahcun tukar hrawng mah dohnak a dai tiah tongmangham Nawbu nih a chim.\nRallokap lei in an sungh mi Alawbum sakhan cu ngahthan ding ah van lei he, vawlei lei he an doh hña na in tu ni tiang ahcun la kho in KIA kut chungah a um ko .\nA tu lio Alawbum lei kahdohnak a deih mi hi rallokap lei in kahdoh ning cang(ဗ်ဴဟာ) thlen an timh mi a si kho , cun kahdoh a chuah nak hmun dang hña ah bawmtu an i thlah ca zong ah a si kho tiah tongmangham Nawbu nih a chim. #DVB. The Chin Post\nCNF/A Nih Ralhrang An Phomh Taktak Ve Cang Hna Lai


THLACAM ACAHMI CUNGAH FRANKLIN GRAHAM CU LEHNAK ATUAH – The Chinlung Post\nJanuary 13, 2021 admin Local News 0\nDonald Trump caah dongcat loin thla acam lengmang mi Franklin Graham nih thlacam acahmi ah minung pakhat comment atuahmi cu amak ko. Franklin Graham nih atimi cungah minung pakhat nih comment atuahmi cu minung thonghra leng nih like an pek. Atimi cu Na chimmi ahmantuk, an caah thla kan cam ding asi, Nain anmah he lungrual cu asi kho lo. Sualnak cu kan doh ding asi lo maw? an mah kan dawt khawhnak dingah cun thla kan cam ding asi ko. Nain hmunkhat umti tucu ka duh lo tiah ati.\nRelchih: Caan zeimawzat chung IS cawlcanghnak adai cangmi cu athar in an chuak tthan cang. Minung panga bak IS ralhrang hna nih an thah hna. Iraq eastern province i, Diyala timi ah IS ralhrang hna nih minung panga an nunnak an lak hna. Hi minung panga an thahmi chungah minung pahnih hna cu Iraq ralkap an si i, adang minung pathum hna cu Paramilitary Hashd Shaabi member an si tiah an chim.


HAKHA, NAWI NELRAWN DAM COMMITTEE NIH FIANG TEIN AN LANGHTER CANG – The Chinlung Post\nHAKHA, NAWI NELRAWN DAM COMMITTEE NIH FIANG TEIN AN LANGHTER CANG\nJanuary 24, 2021 admin Chin 0\nHakha khualipi le Nawi Nelrawn (Nawi Valley): Hakha khua cu atu ahcun zapi nih nan theih cio dih bantuk in Laimi/Chinmi vialte hna kan khualipi pakhat a si. Minung 45,000 tluk kan um cang, sang in sangriat ah then kan si cang. Kan khualipi cu nihin nitiang” Rev. A. Carson le Rev. Dr. Cope; cun Hakha khua chung in Rev. Sang Ling, Zokhua peng in Rev. Sang Fen, Sengthang peng in Rev. Za Ling, Mi-E peng in Rev. Nawl Ting le Thantlang in Rev. Van Lo,” hna an luruh nih an hngah i, thangcho seh, lianngan seh tiin an kilven mi thluachuah an pek mi khualipi a si fawn.\nNawi nelrawn chung a um mi min hna cu chitipi, thingthli nuva, (Hakha Zaathang phun nih kum thum ah voi khat siala khuatla in an rak biak) pupa ram a rak si, hringai (Golf tuknak), Vanfi hor, Chambawkva, cerhparva, lungraang lungpi (a khuachia a hrat tuk), artlangzau tlang (Hakha University), Pu Teivak lo, ngauthutlang le keivangzuan tiin min phuntling a ngei mi nelrawn a si. Nichuahlei in Rungtlang, Tlanghrawn , Sacuantlang, phehle lobua (vok rawh ram) le lungtatchiahrawn (CCU), nitlaklei in ngauthutlang le ritkungtlang hna nih an kulh i an taang an i ar cio hna i an dawt tuk mi an far fang khat bantuk in an zoh.\nAn kongkawi hna i, an kil ven mi “Nawi nelrawn” dawh a si. June thla in August thla tiang lei facang hna hring dildel in an hung chuak. Lei thlaam hna nih an kilven. October thla dongh lei ahcun facang hna hleh an hung za than, fing le tlang karlak in tiva hna nih kilkawi dawh ngai in, nelrawn chung in an hung luang hna, lunglen a chim zia le a phuan zia kan thiam lo. Hakha ngaknu le tlangval hna nih thaal khuapau a hun chuah bak in, Nawi nelrawn tan in ngauthutlang an kai hnu ah Timit ah deihlan in ngahringdawi ah a bubu le a rualrual in an kal hna.\nNelpa va in aa thawk i, cumva in Timit ah, lung arbawm ah an i tong, an i kup an i hnam, an i rekchih. Cuticun, lungthin khat tein an luangti hna. Feithlawlh tili, sangriat tili, sipsil tili, ngaitemang tili (Pa Ceupa sualhuahnak), cun lichia tili (Kawlpa vuanlaw nga vuan law) tiin Buanlung ram chung ahcun Senthang ramchung a hung phak tik ah Bawinu tiva tiah min tha ngai an rak sak. Cuticun aa tinnak hmun lei phak ding ah hnulei zoh than ti loin hmailei ah a luang thluahmah.\nNitlaknaklei nika nih a hungsen zualmal 1, tlang a hung liam cuahmah saling hrawng ah khin, Nawi nelrawn tan pah in Hakha ngaknu le tlangval hna cu inn lei ah an rual in nuam ngai le nih le kheh bu in an hung tlung tawn hna. Philh khawh ding a si hrim lo. Atu ahcun, Hakha University le Hakha (Golf resort ) tuknak fing le tlang hmun hna nih an cawisanter chinchin cang. Acunglei kan hun langter mi hna hmun le min hna hi kan pu le kan pa hna nih an rak sak mi min an si. Hakha mi hna nih zeitik hmanh ah kan philh khawh lo ding mi an si.\nRamhla le khua hlat, ramdang kan tlawn i caan sau nawn kan rauh tik ah kan ngai tuk tawn hna, kan fing le tlang kan Nawi nelrawn, Timit nelrawn le Tita hrawnghrang, a zungzal hring dildel farkung dawhdawh hna nih fing le tlang hluan in lunglen an zualter khun. Khua le ram, miphun a daw taktak mi hna nih cun an khua le an fing le tlang an ngai tuk theu tawn cio ko hna lai. Hi Nawi nelrawn hi hlan deuh kan ram le kan miphun a dawtu hna le a kan hruaitu hna nih “chunmang an rak manh mi cu; Nawi nelrawn chung in a luang mi nawi tiva hi kham usihlaw, Dam tuah kho usihlaw, zei tluk khin dik kan Hakha khuapi hi aa hei dawh hnga, a cercawi hnga i, a thanchoter hnga, ramdang vanhai loin tiah saduh an rak that tawn hna.\nCuticun kum caan saupi tuah khawh loin kum le caan hna cu an luan in an liam lengmang ko. Saduh a thattu nulepa vialte hna zong a liampichih dih ve cang hna.Sihmanhsehlaw, Hakha mi mifim, cathiam, ram le miphun dawtu paraltha Pu Ni Kung cu Bawipa Pathian nih a thinlung chung ah rian a hun tuan tik ahcun “Nawi Dam” tuah khawh nakding ah timh tuahnak nganpi le zohfelnak a rak kan ngeihpiak khawh.” Hi Nawi Dam hi kan tuah khawh ahcun The Heart of Hakha & The Eye Ball of Hakha a si lai tiah a rak ti.” Cu bantuk thitha Hakha khua nih a thinlung le a mitfang a si hnga ding mi Nawi Dam cu kan Chin cozah le Vice President Pu Henry Van Thio zuampiaknak thawng in Billion10 dih in tuahpiak ding ah timhtuahnak (Plan) an kan ngeihpiak tik ah hin, Hakha mizapi nih kan lung aa lawm tuk hringhran.\nHakha khua a um mi vialte le Hakha khua a dawtu mi vialte nulepa, ule nau hna nih cun nan rak lawmh tuk ve cio hna lai tiah zumhnak kan ngei. Hallelujah, Amen ti lo khawh a si hrim lo. Kan Bawipa Pathian cu a min sang chin in thangthat si ko seh. Vawlei cung ah hin thiltha le thil biapi, thil lianngan mi tuah ding ah timhtuahnak ngeih tik ah a rak duh ve lo mi um phung a si ko. Cu lawng a si lo, cu hmun ah a um ve mi hna: tahchunhnak ah lei le lo, nga zuatnak (fish-pond), strawberry lo, tbk, an pu le pa hna chan in an pawcawmnak ca ah luhlinh in khua a sa, a paw aa cawm mi chungkhar hna zong an um ti kan theih fawn ko. Zeibantuk thliri le chawva tangka zeizah hmanh in, an siang hrimhrim lai lo ti zong kan theih thiamthiam.\nMinung leikap in kan ruah ve tik ah kan ngaih a chia tuk, kan lungre a theihpi tuk ve ko hna. Sihmanhsehlaw, hramhram in zeihmanh lo in, dawi le chuh cu a si hrimhrim lai lo. Chan le caan nih a chuahpi mi le a kalpi ning bantuk tein hmailei an pawcawm an nunnak, an khuasak an tintuk nakding ca tiang in, ruahpiak le tuaktanpiak an si ko lai. Kannih Hakha cu thlachiat a ruat mi miphun kan si bantuk in pakhat le pakhat thlachiat ruat bu in mizapi le khua le ram thancho nakding ca ahcun fakpi in le thukpi in khua a ruat kho mi le a thiam mi miphun kan si hna.\nCucaah, kan Hakha khualipi thatnak le thanco nakding ahcun “Dingthlu laireltu Pathian le khuazing ” nih kan dirpi in kan kilveng in thluachuah phuntling he techin fapar tiang in, kan zohkhenh cio ko seh tiah thlacam bu in tuanvo ngeitu Chin cozah lei le upa hna nih an khuakhannak cung ah siseh, lo le lei a ngeitu hna kan dawt mi chungkhar vialte hna si hnaseh, kaphnih lungtling tein thawk mi le tuanchuah mi a si hrimhrim ko lai tiah zumhnak le ruahchannak nganpi kan ngei, tlamtling tein chuahlak in an kan tuahpiak lai ti kanzumh, kan bochan hna bantuk in Bawipa Pathian nih an khuakhannak cung ah le an riantuannak cung ah thluachuah le vanni he lamhruai ko hna seh.\nHi Nawi Dam tuah khawh nakding ah aa tel ve mi chungtel pakhat a si mi Pu Thla Kio Lian a chim mi cu; “Kan Hakha khualipi hi Switzerland ram he aalo tuk tiah a phan bal mi Kawlbawi le Laimi nih an chim tawn tik ah hin, a ruah awk ka thiamlo, ka mitthlam ah ka cuanter kho bal lo. Asinain, keimah pumpak hrimhrim in ka phak ka hmuh ve tik ah, aw an rak chim mi kha a rak hman tuk tiah a ti.” France ram khualipi Paris in motor in kan kal i Switzerland ram he aa peh, Switzerland ramchung ah kan lut Geneva an khuapi kan phan.\nFrance ram chung ah hin Dam electric ca ah an tuah i a ngan taktak mi Lac De Pannecieres, cun tourism ca ah le nuamhnak tlonlennak ca ah an tuah mi Lac des settons Dam tili tbk… cun Leman Lake ti mi rili bantuk in a ngan taktak mi tidil an an ser. An ngei, France ramchung ah a cheu le Switzerland ramchung ah a cheu tiin an tuah, aa dawh taktak. Cuka hmun ahcun ti zong kaa liau len ve. Switzerland ramchung kan luh tik ah fingtlang le farkung dawhdawh horkuang thukthuk nelrawn atu, Nawi nelrawn bantuk dawhdawh tampi hmun laifang in kan tan. Nawi nelrawn bantuk ah hin Dam an tuahpiak i tilli an dilpiak hna.\nThaal caan ah minung cu a hme he a ngan he pangpar phuntling bantuk in cu tlangcung nelrawn tili pawngkam ahcun an tlongleng dulh cio hna. Tilawng (boat) an i cit, ti an i liau, tili kam ah an bawk, nitlang ah an i pho hna, hotel le riahnak dawhdawh an sak hna, cuka hmun ahcun zaan khat ka bualcaam i ka riak ta ve. An va i nuam hringhran hna ti ka hmuh tik ah … aw kan Hakha Nawi nelrawn dawh bantuk lawngte pei an si ko hi tiah ka lung a tling, ka tha a tho tuk. Atu hrimhrim, zokzok tein kan nun chung caan liote ah hin Nawi Dam hi tuah kho ve usihlaw miramdang vanhailo kan si ko tung hnga ti hi ka chim lengmang.\nHi Nawi Dam hi an tuah khawh taktak tik ahcun hmailei techin le fapar hna chan tiang ca ah a tha tuk ding mi kan Hakha khualipi khualtlawng mi pohpoh ramchung ramleng an i nuamhnak hmun le a phun kip in thancho nakding ah a chuahpitu Tidil (Rili fate) a si hrimhrim lai. Mizapi ca ah thathnemnak a petu “Ti” ti mi a thathnemnak popoh vialte kha Hakha khualipi um mi vialte nih kan hmuh kan tinco ding mi a si lai. A hlei bik in, kan Hakha kualipi tangka/lutchuak a kaitertu a si fawn lai. Minung tampi rian a pek hna lai, an paw a cawm fawn hna lai.\nNan kan zumh le zumh lo cu an hun tuah khawh i an dih taktak tik ahcun zeitluk in dah aa dawh le a that ti cu mit hmuh le kuttawngh in a si te hrim ko lai. Thil tha ti mi cu a hun si taktak hnu lawng ah, aw mah hi maw …maw Pathian…maw ka Bawipa… ti loin kan um kho cio te lai lo. Thiltha a kan tuahpiaktu mi hna poh cu bawm hna usih. Tanpi hna usih. Cucu Pathian duh mi zong a si. Damnak, nun khuasaunak, lungnuamhnak le hnangam daihnak thluachuah hmuhnak a si. Kan Hakha khualpi thangcho chin sehlaw, Chinmi vialte kan umti khawhnak, kan i nuamhnak, kan i dornak le lung khat in kan i funtomnak khualipi dawh le tha, Pathian thluachuah mi miphun hna kan khualipi si hram seh.\nTahchunhnak ah Nawi Dam nih a chuahpi dingmi thathnemnak hna cu; 1. Hi Nawi tili hi Expert thiamsang mi hna Professor Khin Maung Chit le a hawile nih 2009 kum ah an rak zoh i report an tial. HBA meeting room ah Hakha Khuanu le Khuapa hna zong nih hnatlakpinak zong an rak ngeihpi cang hna. Cun 2019 kum ah Upper Burma Irrigation department expert nih tha tein a herh mi vialte Survey an tuah dih cikcek hnu ah Chin cozah sin ah report proposal an tuah. Chin cozah nih an cohlan, an hnatlakpi hna hnu ah Budget zong an thlak cang mi a si bantuk in a velchum in lam nih a kulh lai. Thingkung phunphun an cin lai, tlonlennak tha tak in an tuah lai.\nPahnihnak. Pangpar phuntling cinnak dum (Integrated Flower garden) tuah khawh a si lai. 3. Thingkeppar phungtling dum/lo, Palep zuatnak le Thingkeppar dum, (Orchid farm & garden, Butter Fly an Orchid farm)) tuah khawh a si lai. 4. Strawberry le Mitsur Dum (Strawberry & Grape garden) tuah khawh a si lai. 5. Nga zuatnak tili ( Fish pond) tuah khawh a si lai. 6. Cawmpei le Ar zuatnak (Duck & Chicken Breeding) tuah khawh a si lai.7. Ti liaunak hmun a um lai. (Swimming pool area) Boat group tilawng bu a um lai. 8. Atu ngauthutlang thluan vialte cung ah khin Pangpardum phuntling le tlonlennak phuntling ah ser dih an si te ko lai.\nHakha University le Ngauthutlang le Timit tiva hrawn hrawng khi Sky ladder an tuah dih te lai. Ramchung le ramleng in khuatlawng mi, mileng le khualtlung chimrel cawk loin an lut an chuak cang hna lai. Mah vial in za rih seh! Nawi Nelrawn Dam Committee, Hakha, Chin State. Biakilh: Zapi aw le hmuhning, hna hi The Hakha Times dirhmun an si lo. Catialtu hna dirhmun cio an si. Laknak. The Hakha Times fb page\nVAWLEI TUAN BIA NIH A PHILH TI HNA LO, US NIH AHAR NGAIMI CAAN VOIHNIH AN TON\nTRUMP ATTANH TAKTAK MI CU NGAIHCHIH NAK IN AKHAT CANG


Ralhrangbu Ralkap Luh A Duh Mi Caah Catang Tangli Luh Khawh A Si Cang — Chin Miphun Tlangau\nRalhrangbu Ralkap Luh A Duh Mi Caah Catang Tangli Luh Khawh A Si Cang\nJuly 26, 2021 Salai Ephraim MYANMAR 0\nRalhrangbu Nih Rallokap A Lut Kho Ding Cu Tangruk Aung In Tangli Aung Ah An Thumh Ralhrangbu nih rampi nawlngeinak an lak hnu ah rallokap a lut duh mi an tlawmtuk cang caah mithar kawl ah buainak tampi an ton caah cacawnnak lei ah tang 4 a awng mi poh luj khawh dingin a thumh.\nMah hlan ah rallokap ah a lut khomi hi tang 6 awng a si lai tiin ralhrangbu nih an rak khiah mi a si.Atu cu a hlan bantukin mithar kawl a fawi ti lo caah tang 6 awng in tang 4 awng ah an thumh mi hi a si tiin hmun tampi ah mithar kawl rian a rak tuan bal mi rallokap hlun pakhat nih a chim.\nA hlan ahcun rallokap nih ‘standard army’ a si khawhnak dingah timhnak a ngei caah fimthiamnak lei zong ri a rak khiah,rallokap an tuan pah zongah an duh ahcun cacawn pah khawh a si.Ralhrangbu nih uknak an lak hnu ah an riantuannak duhlo in cozah riantuan, palek le ralkap tampi CDM ah an lut.\nMah caah mipi le ralkap pehtlaihnak a hlat,a rawk chinchin i ralkap a lut mi zong an zor ngai.Cheukhat hmun ahcun ralkap an i daih lo ruangah ralkap hlun pawl zong an lak than hna, ralzaam hmun cheukhat ah a ummi hna zong pitusit ah hramhram an tuan ter hna tiah theih a si.\nKachin Ram Kulh Le Chaklei Shan Ramkulh Cu Raltuknak Thawngpang Lawng Te A Khat Cang\nRCSS Nih Shan Mipi Fimcawnnak A Tawlrel Ning Cu Uar An Um Taktak


CDM I Tel Ruang Ah Tlaih A Tongmi Palek Unau Hna Pa 2 Khoika Hmun An Chiah Hna Ti Hngalh A Si Lo. – Onlinenungak\nCDM I Tel Ruang Ah Tlaih A Tongmi Palek Unau Hna Pa 2 Khoika Hmun An Chiah Hna Ti Hngalh A Si Lo.\nRalkap Uknak Duhlo Ruang Ah Tlaih A Tongmi Palek Hna Unau Khoika Hmun An Chiah Hna Ti Hngalh A Si Lo.\nRalkap uknak duhlo ruang le doh ruang tlaih a tongmi Palek unau hna 2 cu Khoika thong ah le khoihmun an chiah hna ti hngalh a silo caah a hrintu hna a pa lungrethei in a um tiah theih asi.\nAn tlaihnak hna a ruang bik cu Ralkap uknak an duhlonak kong kha Social media ah an ttial i February 3 zaan ahkhan Kyankhin police nih an tlaih hna i chungkhar nih tonnak nawl zong an kan pelo February 17 ahcun Siizung ah cheknak tuah ding tiah an kalpi hna i a lam hlat lawng in ka fapa le 2 cu ka hei hmuh hna Zei bantuk dah siizung ah chek ding timi zong kan hngal lo tiah an pa nih a chim.\nFebruary 18 Pathein thonginn ah an kuat hna i february 23 ah tonding in kan va kal tik ah hika in an tthialnak hna ni 2 si cang an ti.Pathein myo District Police zung ah ka kal i tonnak nawl ka hal hna nain ni 2 cu an um ko nain an i tthial cang anti khoika an tthial hna bel ka hal len hna nain an ka chim duhlo tiah hringtu anpa simi U Thant Zin nih a chim.\nKa fa Upa deuh pa hi Thu Ring Lyn le a nau Hta Ya Lyn hna cu Police Zulhphung le upadi ning tein biaceih le danpek an si ti lawng an ka fianh i khoika hmun an chiah hna bel an ka chimlo caah ka lung theihko tiah Mizzima News ah a chim. Source: Mzzima


Pa Pakhat Nih A Boss Pa Nupi He An Tuah Lengmangnak A Phuan Dih Cikcek – Chin World News Evening\nFebruary 23, 2020 February 23, 2020 Salai Van Hmuhning\nDum a sermi chungkhar company pakhat ah rian a tuanmi ka si. A herh caan paoh an ka auh i ka kal lengmang. An motor ka monghpiak chel hna; an uico ka zohpiak chel hna; ka boss pa ka va lak chel a si. A nupi ka monghpiak chel a si. Voikhat cu ka boss pa birthday party kan tuah.\nA nupi hi a let cheu hrawng in a no deuh i kum 30 hrawng lawng a si. Tamhmuiah le thilri ah aa hlo cikcek vemi a si. Muidawh, tamh le thilri le nuamh hi a pakhatnak ah a ruah khawhmi hna an si. Aa dawh hrimhrim tikah a tangka dihmi zong an phu ko. Voikhat cu ka boss pa kum 50 tlin kum birthday a si.\nSunglawi taktak in a kan dangh. Nightclub ah kan choi hna i din cawk loin beer cu kan hmaiah a pon thup hna. Kan phomh ciammam hna i kan lung zong a fim hna lo. A nuam kan ti kho tuk hna. Ka boss cu a ba cang i kaa din lai tiah a tin chung. Na pi hi rak tin pi te tiah a ka cah tak i a tin diam.\nKanmah pahnih le chungkhar dangdang kan tang hna. Kan i nuam i kan laam hna. Leng chuah i thli dawp ka duh a ka ti i ka chuah pi. Beer nih a tongh pah ve cang i lungfim lo nawn a ka hnamh thluahmah. Ka cei pah cang. Na inn khaan ah ka kal pi a ka ti i, aa hlat lo caah ka inn khaan ahcun kan kal.\nCoffee hna ka tuahpiak i a ding. Mah hnu cun a duhnak tuahpiak ding dirhmun ah ka um cang. Tuah ding in a ka sawm cang. Hrial khawh zong a si ti lo; al awk zong a tha ti lo. Kan phomh lawlaw. Aa nuam kho tuk ve; kaa nuam kho tuk. A nuam bik ah a ruah i ka ruah ve. Kan dih hnu tiang ah tin a zuam ti lo.\nRiah ding in a ka chimh than, asinain a tlai cang caah ka boss a nuam ti lai lo tiah ka tin pi than. Keimah zong ka lungthur peng i ka boss pa hmai ka khap ti lo. Ka boss nih a theih ahcun ka rian zong a ka phuah lai; a nupi le amah karlak ah thil poipang tiang a cang khomi a si. Ka lungre a thei lengmang. A lem ciammam i a rem caan le a duh paoh ah a ka tuah pi cang.\nKa pi biaal ka ngamh fawn lo tikah dong loin a ka tuah pi lengmang cang. A duh caang ahcun Boss hlen zong aa tha lo. Cuticun nuamhnak a ka hman cang. Kaa nuam tuk ko nain ka lungretheih he aa tluk cang. Zeitin dah ka tuah lai?\nMinung pakhatnak nih ruahnak a pekmi cu na boss nih an zumh i an bochan. Asinain atu na dirhmun a theih ahcun zeitik hmanh ah an zum ti lai lo. Na ngaichih tuk fawn te lai. Nan thawngpang a langh hlan in donghter i zuam ko.


Atanglei hi USA Kan thawhbur Buaktlak in kan pek mi a si. – Hakha Cherry\nAtanglei hi USA Kan thawhbur Buaktlak in kan pek mi a si.\nChinram Vs USA.Tukar cu kan ram uknak ruangah liamtlawm a tam ngai rua tiah ka ruah caah ka thawh mi vialte ka vawn pawng dih cu a rak tam lo. Chin American ka si btk in ram 2 ngei ah ka ruah caah USA maw Chinland dah ka pek deuh hnga tiah tuni cu cuai ka thlai. USA ram caah cun tam ngaingai kumkhat ah ka pek ve. Tamtuk kan pek ruangah vawilei cungah numbers 1 ah kan dir ve ko. Chinland caah zongah tampi kan pek ahcun USA btk in a thawng ve ko lai. Cozah tha kan ngeih lo caah kan ram te khi kan thawhbur te nih a thawh a chuahter ti u si law kan palh tuk lai lo. American ah tax pek kan fial bantuk tein Chinram caah liamtlawm hi kan fel ve ding a si.\nAtanglei hi USA Kan thawhbur Buaktlak in kan pek mi a si.Income Tax : Income tax ( a khun ) cu rian kan tuan tik ah kan hmuhmi ( Lahkhah ) chungin cozah sin kan pek mi a si. Kan pek zat a khat cio lo. Kan lahkhah le kan Family status cio ning in pek a si. Buaktlak in Laimi cu kan lahkhah chungin 8% – 35% hrawng hi kan pek.\nSale Tax : Sale Tax cu thil kan cawk tik poh ah kan pek mi a si. State pakhat le pakhat a khat cio lo. Kan nih Texas cu 8.25 % kan pek. $100 man thil kan cawk ahcun $8.25 cozah sinah kan pek ti nak.\nProperty Tax – Cu inn le thilri tax kan pek mi a si. Pek zat a khat cio lo. Umnak states, counties Cities le ISD nih lai a rel. Laimi tampi khua kan saknak Denton county ahcun inn $300000 man na cawk ahcun kumkhat ah inn tax $ 6420 hrawng pek a hau. Minung pakhat thla 3 lahkhah pek a hau tinak a si.Credit-Sui Ceu Ling\nBreaking New hniarlawn Khua Thawngpang\nPu Tler Ling (56) cu Hakha ah Laimi lakah MAH ralkap kut in a thi hmasa bik FIRST MARTYR a si.


Ralhrangbu Nih Kanpetlet Mipi Ngunkhuai Kongah Renh A Timh Mi Cu A Pangma Ti Khawh Si. – Thechinlandtoday\nRalhrangbu Nih Kanpetlet Mipi Ngunkhuai Kongah Renh A Timh Mi Cu A Pangma Ti Khawh Si.\nadmin September 3, 2021 Leave a Comment on Ralhrangbu Nih Kanpetlet Mipi Ngunkhuai Kongah Renh A Timh Mi Cu A Pangma Ti Khawh Si.\nKanpetlet mizapi ukhruaitu phu nih, “SAC sin ah mizapi nih ngunkhuai pek lo ding le License ser lo ding in,” cathanh a chuah.Chin Ramkulh thlanglei laitlang Kanpetlet khuapi Mizapi ukhruainak phu nih, SAC sin ah mizapi nih nguankhuai pek lo ding le License pawl ser bak lo ding in 2021 September 3 zaan ah cathanh an chuah.\nCathanh an chuah mi chung ah, “2021 August 28 nicaan tel in SAC kuttang riantuan Kanpetlet Peng Sipin zung nih riantuannak License phun nga le-lan in a zuar lai ti mi an thanh. Hi a thanh mi nan cawk nan ser a si ahcun Kanpetlet mizapi ukhruainak phu nih kan in cohlang hna lai lo. Nan cawk nan ser a si ahcun dantat nan si lai. Cun bawmchantu hna zong dantat nan si lai,” tiah aa tel.The Hakha Post\nRelchap: Kawlramah Civilwar (D Day) achuah tikah Tuluk le Russia nih ralhrang an dirpi lai lo.Kawlram pumpi kahdohnak a chuah tikah (D Day or Civilwar) hin Russia le Tuluk nih ralhrang abawmh hna lai tiah thinphang in kan um cio,tuhlan zongah UN Security Council meeting zong ralhrang dirpi tu lusu tu bik an rak si ko tikha chim tam hau loin zapi theih si ko.\nTuluk kongah,Tuluk cu rul bantuk in a zirmi a si caah SAC ralhrang an der dingin a hmuh ahcun a pelte hmanh ralhrang a bawm hna lai lo; NLD nih cozah arak tlaih bak khan Daw Suh cu Tuluk cozah nih rak kan tlawng tiah an sawm colh. Suh Kyi party nih teinak ahmuh bak cun Suh Kyi lei le NLD an hoih colh hngap ko. Tutan ah mipi nih tei ding dirhmun kan dir cun Ralhrang hnu a chit colh ko hna lai. Cucu Tuluk lungput cu si caah Tuluk nih ralhrang a bawmh hna lai tiah 15% tluk lawng zumh rih ding si.\nCucaah civilwar a chuah tikah Tuluk nih SAC ralhranga dirpi hna lai ka zum lo.Russia kongah, Russia cozah cu hriamnam zuar in chawletmi an si I hriamnam zuarnak in an ram zong a rummi si nain tu ahcun hlan bantuk in Russia cozah nih hriamnam a sermi hi leicung ram tampi ah a zuar kho ti lo;Cucaah ram sifak deuh simi,N Korea,Pakistan le kawlram ti bantuk hna hi chawlehnak ah aa komhter men mi hna si.\nHi hna ram sifak ukpennak hi attha tiah a dirkamh lo business ah ahman sawh hna bia,biatak in kawlramah civilwar achuah tikah ralhrang a bawm hna lai lo.SAC ralhrang le mipi I tukdoh tikah mipi kan vantthat tuk te dingmi ahcun, bianabia ah Tuluk le Russia nih SAC ralhrang a bawmh ahcun NATO le Europe tthawng tampi nih kawlram a rak bawmh lai,Tuluk le Russia nih ralhrang an bawmh lo ahcun NATO le Europe ram tthawng nih kawlram mipi an kan zuan hnawh hlei lai lo,cathanh luklak in ralhrang mawhchiatnak an chuah te ceo lai si ko.\nCredit: Chinland 7 post\nChinram Kulh Chung CDM A Tuahtu Mipi Hna Fiangternak →\n← Kalay Gangaw Karlak Kahdohnak Ruangah Kalay Peng Khuate Ralhrang Nih An Luh Hna


Japan ramin arak tlungmi nuva hna sinin corona virus minung 100 leng an kai - Khuaruah Har News\nThailand ram Bankok khuapi chungin Don Mueang hmun ahcun Japan ram in arak tlungmi kum upa asicangmi nuva sinah cun coronavirus hmuhchuah asipinah inkhat khuasa timi an tu nghakchia pakhat zong anrak chonh manh cang tiah theih asi. Mah bantuk thil asiruangah hin minung 100 leng hnacu ralringtein zoh peng an sihna tiah theih asi.\nAn pu nihcun Japan ram arak kalnak kongcu sibawi sinah arak chimlo nain February 23 niah khan amah sinah coronavirus an rak hmuh tikah cun khual arak tlawn nak konglam cu aphuan than hi asi.\nCu hnuah cun amah zohkhenhtu anupi zong cheknak an vantuah tikah cun coronavirus arak ngei ve thiam tiah hmuhchuah asi.\nMah pinah hin a pi le pu hna sinah umpeng tawntu kum 8 minung sianghakchia tanghnih kailiomi zong nih coronavirus arak ichonh manh cang nak zong chek chuah than asi. Mah tikah cun nghakchia pate siangin kainak Don Mueang khua siangin pakhat chungin tanghnih kailio sianghakchia minung 50 hna zong cu ni 14 chung siangin kairihlo dingin chimh an sihlei ah zohkhenh an si hna.\nPitar le putar umnak in ah khuasa mi dihlak hna zong leng chuaklo dingin an chimh hna hnuah an ngandamnak konglam chek piak an silai tiah theih asi. Cun tarnu le tarpa fapa zongcu Bank riantuan asitikah a tuannak Bank zongcu rungrul thahnak sivai an kah dih hnuah cankhat chung khar asirih lai ti asi.\nTarpa ipiahnak sizung ah riantuantu minung 30 hna zongcu thatein zohkhenh an sihna. Coronavirus hrik arak keuh thawkin ni hleili chungcu zawtnak bantuk in arak langh tawnlo tikah valawng cung acitpi hawihna cung zongah thinphang tak khi asi.\nMah konglam he pehtlaiin nizan press confevence an tuahnak ah Thailand Health Minister Anutin Charnvirakul nihcun a khualtlawn nak kong arak chim duhlotu tarpa cu sual arak phawt pinah vanlawng lei nawlngeitu hna zong nih mah chawhmuhnak dinglawng ruatloin ram ngandamnak lei kong ruat ding in acah hna.\nMah pinah hin khualtlawng dingmi hna zong nih abikin Tuluk, Hong Kong, Macau, Taiwan, Singapore, Japan, South Korea, Italy, Iran le America ram kal ding asiah cun ralring khun dingin acah hna. February 26 tiang ah Thailand ram chung ahcun coronavirus zawtnak ngeitu minung 40 an sii adam thanmi zong 24 tiang an sicang tiah theih asi.\nFacebook ka hmang tilailo tiah achim hnu minute tlawmpal chungah account deactivate colhtu Chan Mya Mg Cho\nKawlram chungah hman cuahmah mi phaisa serchuahnak Wazi sehzung timi cu


Uar An Um Lawlaw, Matupi Hi Miphun Party Pei An Rak Si Dih Ko Hi! – Chin 11 News\nUar An Um Lawlaw, Matupi Hi Miphun Party Pei An Rak Si Dih Ko Hi!\nTutan thimnak cu ngaih a um hringhran ko. Kum 5 chung USPD nih a kan hruai cang! Cun Kum 5 chung baak NLD nih a kan hruai cang caah, 2025 Tiang khi CNLD nih hong kan hruai ve cang hna seh! CNLD nih voikhat hmanh an kan hruai rih lo caah an mah kut ah chia hna u sih! Kum 5 an kan hruai hnu ah kan duh locun a dang kan thimthan te hna lai!\nCNLD pawl an thawnnak TP B Lian Khun nih a van langter ning cun “Matu pawl hi an raltha ti peng mi an si i,a zei lei paoh ah hin laimi ahcun mi raltha bik cu an va si peng tak ko hi mu, hakha thantlang nak in miphun caah an raltha deuh bak ko, miphun caah a dir ngam mi an tamdeuh bak ko hi thantlang ah CNLD thaazaang langhter lio nak in matupi ah a let in an tam deuh ko hi,matupi ahcun chimawk um lo in CNLD a cak lai” a ti! Credit : TP B Lian Khun\nRelchap ding: CNF Assistant Secretary-2 le chimnrelnak nawlngeitu Salai Htet Ni nih, “21st Panglong Conference ah USDP le NLD in a tlingmi Chin MP pawl hi an kai ve ko. Nain bia an chim lo ti tluk a si. NLD MP pakhat ka hal tikah, “Kannih cu kanmah tein chim khawh a si lo. Cunglei Centre an um caah a har ngai. Chim duh zong ah chim khawh a si lo” tiah a ka leh.


Lung Afak Kho Tuk Ko Mu PDF Lei Minung 18 Bak Ralhrang Kut In An Thi\nMain Editor July 3, 2021 Leave a Comment on Lung Afak Kho Tuk Ko Mu PDF Lei Minung 18 Bak Ralhrang Kut In An Thi\nPeyin khuapi I kahdoh nak ah PDF lei in minung 18 nih mipi an runven hna nak ah an nunnak aliam I minung 10 leng nih hliam an tuah tiha theih asi.Lung atha hrim hrim lo.\nSagaing ramthen Depeyin khuapi ah kawl ralhrang hna le mipi kilveng tu ralkap PDF karlak ah fak tak tak in kah nak achuak I PDF lei hi an cawlcangh ning an I fuh lo caah a tu bantuk in nunnak aliam mi an tam hi asi.\nMinung 18 an nun nak aliam I minung 10 leng nih hliam hma fak ngai an tuar tiah PDF lei nih fianghlang tein an thnanh cang. Ralhrang lei hi minung 4 cu an thah khawh ve hna tiah Peyin PDF nih cun an feh ter ve. Atu bantuk in mipi kilveng tu ralkap an thih nak ruang ah lung atha lo tuk, tantan mi chungkhar le khuami vialte Pathian nih hmen hna seh law, PDF ralkap ataang mi nih, aruah hlan ah tei nak thantaar he rak kir ko hna seh. Source; C K M\nThawng pang dang relchap….CDM Atuah Lo Mi Pawl Ralrin Peknak Ca CDF Nih An Chuah, Kawl Ralhrang hna he aa pehtlai I non CDM asi I thildik lei ah attang mi CDM atuah tu hna cung ah a dik lo ning lam in rianah lut than ding le azu khan ding in le abaa cawh ti bantuk in hrocer le hna hnawh nak pek, cun rian caah mithar auh ti bantuk cu atu ah aum cuahmah. Cu caah CDM atuah duhlo tu hna cu mipi cozah adih tu le bu tiah NUG nih kan iti hna lai tiah NUG cathanh 5/2021 an rak than cang bantuk in CDM atuah tu hna hnahnawh nak ape tu le ahro lengmang tu hna cu mual ngei tak tak in dantat nak kan tuah cang lai tiah CDF zawng nih cathanh 4/2021 ah an rak thanh cang.\nCu ruangah cun ralhrang ralkap nih ningcang loin an rian dinh ter mi hna CDM cozah riantuan tu hna ai ah rian asawk tu hna khawika department paoh le CDM cozah riantuan pawl ahro i rianluh terthan atimh tu hna, a baa cawh tibantuk pawl cu atu ah aran nak in ngawl uh. Nan ngawl duh lo in nan tuah ton mi nan peh zulh rih asi ah cun, nan zung chung ah maw as lo ah nan pumpak in ah doh nan ton tikah nan nunnak caah zeihmanh tuanvo kan la lai loh tiah fak pi in ralrin an pek hna. Credit; Chinland Defense Force\nCDM Atuah Lo Mi Pawl Ralrin Peknak Ca CDF Nih An Chuah, Share Cio U →\n← AA Hriamtlai Pawl Hi Chin Mipi le CNF/A Nih Zo Sawh Sawh Ding An Si Ti Lo


LAIMI US AH KAL AA TIM MI VIALTE NIH TUAH LE THEIH AHARH TAKTAK MI – The Chinlung Post\nLAIMI US AH KAL AA TIM MI VIALTE NIH TUAH LE THEIH AHARH TAKTAK MI\nJanuary 26, 2021 admin Chin 0\nUS Tlawng Dingmi Nih Covid-19 Test Tuah Ding. Tuchun ah White House Press Secretary Jen Psaki nih White House ah Press Conference a tuah I, thaizing thawk in US ah a rak lut dingmi paoh nih Covid-19 negative test tuahmi result nan I ken dih lai tiah a chim. US kalnak vanlawng chung luh hlan nithum a duh ah negative test nak tuahmi result a si lai ti a si.US ah covid-19 zawtnak a zual chin caah atu bantuk in khen khamnak le visa renghnak an tuahmi a si.\nUK, Europe le Brazil ram ah khual tlawn le luhchuah zong kham rih a si lai. South Africa zong a thar in President Biden nih khualtlawn luchuh kham dingah a timhmi chungah a tel. South Africa ah hin Coronavirus in a sem chinmi, Coronavirus zawtnak phundang an hmuh chap caah atu bantuk visa le luhchuahnak rengh an timhnak cu a si.\nBrazil, Ireland, UK, European ram cheukhat le South Africa in US Citizen a si lomi poah luh khawh a si rih lai lo. Cucaah Kawlram in US a luh dingmi paoh nih vanlawng nan I cit hlan nithum lawng a duhmi Covid-19 negative test result nan I khen hrimhrim lai. Nan I ken lo ahcun vanlawng ah luhter nan si lai lo.\nRelchih:Senate Nih Donald Trump Tazacuai Hram An Thawk. President Donald Trump cu Senate ah tazacuai ding in House Democrats nih impeachment an tuahnak The Article of Impeachment for Incitement of Insurrection cu impeachment a tuahtu, House democrats hna aiawhtu, Managers hna nih tu zanlei ah Senate ah an rak chuahpi.US phunghrampi ning ahcun Senate nih President taza an cuai ahcun US Supreme Court Chief Justice hruainak in tuah phung a si.\nAsinain President Donald Trump cu a term zong a dih cang I, President sinak in a ngol cang caah Supreme Court Chief justice John Robert hruainak si loin Senate President Pro Tempore Senator Patrick Leahy hruainak in tuah a si lai.Tazacuaitu Democrats aiawhtu hna nih President Trump nih Capitol Hill ah buainak chuakpi nak kong tette an ngeihmi vialte cu Senate ah an phuan lai.\nMah hnu ah Trump sihni hna nih an a sual lonak an chim ve lai. Mah hnu ah Senate ah debate an tuah te lai I, Senate minung 100 nih President Trump a sual le sual lo cu bia an chah lai. Senator minung 100 chungah cheu thum cheu hnih vote nak lawng in a sual tiah dantatnak pek khawh a si.Senate ah Democrat le Republican cu vote 50 veve an ngei.\nSenate i cheu thum cheu hnih vote lawng in Trump cu sual dantatnak pek khawh a si. Republican minung 17 nih democrats lei I an ttan lawngah President Donald Trump cu sual dantatnak an pek kawh lai. Thong thlak cu a um lai lo, asinain President hlun hna nih an co dingmi benefit vialte cu chuh dih a si lai. Cun hmailei President thimnak ah cuhnak nawl an pe ti lai lo. Asinain Democrats tazacuai mi hi an hlawhtlin lai zumh a um lo. Credit: Salai Lairamthang\nSENATE NIH DONALD TRUMP TAZACUAI HRAM AN THOK CANG